Cara Cipta Rumah Tangga Yang Bahagia, Al-Quran Antara Rahsianya Dan Rezeki Hamil Cepat

Setiap pasangan berkahwin pasti ingin memiliki rumah tangga yang bahagia dan saling memahami antara satu sama lain.

Namun, ikatan perkahwinan tidak indah seperti dalam drama. Pasti ada pasang surutnya. Kuncinya, saling berkomunikasi agar pasangan memahami apa yang diinginkan pasangannya.

Baru-baru ini, terdapat satu perkongsian tentang pentingnya Al-Quran dalam menghidupkan rumah tangga. Wanita ini berkongsi bagaimana dia bertadarus bersama suaminya setiap hari. Pasangan suami isteri ini tinggal berjauhan dan hanya berjumpa pada hujung minggu.

Menariknya, mereka akan bertadarus bersama melalui Skype sama ada selepas Subuh atau pun malam. Ikuti perkongsian oleh Ummu Furqan ini.

Saya tak pandai nak menulis. Tapi terasa nak berkongsi tentang keberkesanan tips yg kami amalkan. Sebab bila baca luahan, rata-rata masalah rumahtangga sebab komunikasi yg kurang berkesan.

Bukan kata kami ni tak pernah gaduh, pernah juga namun Alhamdulilah mudah nak selesai. Insyaallah moga bermanfaat pada semua, samada sudah berkahwin atau belum.

Aku dan suami berusia 30 tahun dan baru mempunyai seorang anak. Kami kahwin waktu masih belajar, sekarang baru 3 tahun melayari bahtera rumahtangga, cewah. Suami kerja dah sekarang. Kerja aku uruskan anak, suami dan rumah, suri rumah lah tu. Okey, Terus pada cerita.

Semuanya bermula sebelum kami berkahwin lagi. Tok kadi merangkap imam taman panggil kami ke rumahnya. Kami borak-borak dan minum- minum macam biasa. Lepas tu tok imam tu pun minta bakal suami baca Al-Fatihah.

Kemudian tok imam pesan pada kami. Katanya “jangan lupa hidupkan Al-Quran dalam rumahtangga, Al-Quran ni mengeratkan hubungan suami isteri dalam rumah tangga”.

Perghh, Memang menusuk ke hati masa ni. Bila dengar ayat ni rasa biasa je kan. Tapi sebab ucapan dari tok imam yg ikhlas tu yang buat terasa dalam sangat. Aku tak akan lupa kata-kata ni insyaallah. Petuanya Al–Quran… Tok imam tak cakap pasal jamu ke, wang ke, makanan ke, movie ke.

Jadi kami berazam nak cuba istiqamah dengan Quran. Tapi apa yang kami buat ni sikit saje, ramai lagi yang buat lebih dan dengan cara yang berlainan. Memang tak banyak, tapi alhamdulillah dapat istiqamah.

Lepas kahwin kami tak dapat duduk sekali. Aku baru habis buat lab, jadi aku tulis thesis kat rumah mak aku. Manakala suami ada sikit lagi yang nak dihabiskan. Perhubungan jarak jauh ni suami kena travel 2 jam untuk jumpa aku, jadi kami jumpa hujung minggu sahaja.

Dalam kesibukan suami siang masuk lab. Malam mengajar tuisyen dan kadangkala kerja katering. Alhamdulillah kami diberikan kesempatan untuk tadarus bersama setiap hari. Samaada selepas subuh atau malam.

Kami jumpa melalui skype dan tadarus Quran sama-sama. Ya, kami guna skype untuk tadarus sama-sama. Kalau Line internet hampeh. Aku call suami guna telefon rumah dengan izin mak. Biasanya sehari kami baca setengah juzuk (10 muka surat), 5 muka surat seorang.

Bila suami balik, baru dapat tadarus sama depan-depan. Dan lepas mengaji kami buat meeting sikit berkenaan rumahtangga kami, kewangan dan lain-lain. Kalau jumpa dapatlah selak tafsir. Biasanya untuk tafsir kami baca dan cari kat youtube untuk lebih faham lagi.

Alhamdulilah lepas sahaja 2 bulan, aku mengandung. Dan alhamdulillah, syukur sangat dapat khatam Quran 3 kali waktu mengandung walaupun aku dan suami PJJ.

Bila anak dah lahir, kami masih PJJ waktu ini agak mencabar sebab kadangkala waktu mengaji anak memangis nak susu, nak peluk nak macam-macam si comel ni. Tapi kami cuba juga. Walaupun bilangan muka surat kurang. Tapi berjaya juga istiqamah.

Bila anak dah 6 bulan kami dapat semula tadarus setengah juzuk sehari. Sebab anak makin rileks. Masuk umur anak 2 tahun. Kami dapat hidup serumah. Suami dapat kerja yang dekat sangat dengan rumah, 5 minit je.

Setiap pagi lepas suami balik subuh kami tadarus sama-sama. Lepas tu aku masak bekal suami, sempat dhuha dan pergi kerja.

Apa hikmahnya ya. Sebenarnya memang banyak cabaran hidup kami ni. Bila fikir balik ada menitiskan air matalah. Cuma syukur, walau cabaran datang, aku masih menghormatinya. Aku tak terdaya nak angkat suara padanya. Dah duduk serumah pun rindu padanya.. Suami pun cepat memahami aku. Subhanallah, rasa bahagia dalam hati yang paling dalam ni.

Tipulah tak gaduh, cabaran ada, cabaran memedihkan. Aku tak nak cerita yang tu lebih. Cuma aku makin faham kenapa tok imam cakap macam tu. Bila kita tadarus dengan suami. Bila suami baca tersalah. Isteri akan tegur. Isteri tegur benda yang betul, suami tak boleh nak ego. Sebab fakta itu lah cara bacaan. Begitu juga bila isteri salah bacaan suami tegur dan ajar.

Sekaligus tadarus ini berjaya menurunkan ego suami isteri. Bila ego dah kurang, rasa hormat dan menghargai tu makin bertambah. Kemudian bila sama-sama tak sure bacaan. Kami akan rujuk buku, YouTube, atau suami akan tanya kawan-kawan dia. Di sini dah ada unsur musyawarah, perbincangan. Dalam rumahtangga kena mudah diajak berbincang dan pandai berbincang.

Kemudian bila kita dengan bacaan pasangan kita, boleh melatih kita menjadi pendengar yg baik. Jangan lupa letakkan segelas air. Lepas mengaji tu minum sama-sama. Niatlah apa-apa pun. Tambah lagi dengan solat tahajjud sama-sama.

Aku jarang dapat jemaah dengan suami sebab Alhamdulilah suami akan berjemaah di masjid. Dan kalau anak behave baru aku pergi masjid atau suami bawa anak.

Istiqamah ini tidak lah menjanjikan tiada ujian pada kita. Hidup akan ada ujian. Tapi macam mana cara kita menanganinya. Fuh.. Allah itu maha kuasa.

Maaf sangat andai ada yg terasa. Aku bukan niat nak riak. Cuma nak berkongsi. Aku sendiri tak dibesarkan dalam keluarga yg tahu baca Quran. Mak abah aku merangkak juga awalnya.

Aku dengar sendiri macam mana budak kecik gelak dengar abah aku baca muqaddam. Aishh. Rasa panas hati ni. Tapi alhamdulillah. Berkat usaha mak abah. Mak sekarang dah jadi ustazah kat taman. Ajar mengaji.

Ada ceramah yang aku dengar, bila belum lancar membaca Quran. Jangan target berapa muka surat dulu. Target berapa minit kita baca. Mungkin boleh set dengan pasangan. Setiap hari 15 minit ke, setengah jam ke. Hanya untuk Quran. Mendalami Quran. Lagi elok kalau berguru dengan sesiapa.

Mungkin boleh berguru seminggu sekalikan. Maybe kita selalu fikir waktu tak ada nak baca Quran ni. Tapi kita ingatkan diri kita, Allah yg kawal waktu tu, kalau ada masa untuk Allah, pasti Allah mudahkan kerja kita (ya.. janji ini pasti). Yang penting kita usaha buat.

Maaf andai nampak macam aku mendesak. Aku nak kita sama-sama rasa indahnya perasaan ini. Dan ini lah salah satu kunci bahagia rumahtangga. Ramai lagi yg buat lagi banyak dan elok dari kami. Jom kongsi ya.

Doakan kita semua istiqamah ke jalan Allah.


Ambil Daging Tanpa Minta Izin Si Empunya Korban Sama Seperti Mencuri, Hukumnya Haram

Umat Islam yang berkemampuan digalakkan untuk melaksanakan ibadah korban sebagai tanda kesyukuran kepada Allah SWT. Ibadah korban dibenarkan bermula selepas selesai solat sunat Aidiladha pada 10 Zulhijah dan hari-hari tasyriq iaitu 11, 12 dan 13 Zulhijah 1443H sebelum berakhir waktu Asar.

Ibadah korban merupakan sunnah muakkad, iaitu sunat yang sangat dituntut dalam Islam tetapi tidak diwajibkan. Ibadah korban juga merupakan salah satu cara umat Islam berkongsi rezeki dengan saudara seagama dan pada masa yang sama mendapat pahala dan keberkatan daripada Allah.

Antara dosa yang sering berlaku semasa pengurusan korban ialah mencuri daging korban ataupun bahagian korban. Ini berlaku apabila ada pihak yang mengambil daging korban atau bahagian dari binatang korban tanpa terlebih dahulu meminta izin dari empunya korban.

Biasanya hal ini dilakukan oleh penyembelih, pelapah dan mereka yang terlibat dengan proses pengurusan penyembelihan. Tanpa terlebih dahulu meminta izin dari individu yang melakukan ibadah korban itu, mereka mengambil bahagian korban tersebut.

Kadang-kala mereka merasa mereka berhak kerana menolong atau kerana AJK masjid. Sedangkan daging korban tidak boleh dijadikan upah.

Biasanya, mereka akan meletakkan bahagian yang mereka sukai itu berasingan untuk mereka ambil apabila selesai urusan pelapahan haiwan korban. Jika seekor lembu yang dibahagikan tujuh, maka ketika pembahagian dibuat, anggota atau bahagian tertentu telah pun dicuri terlebih dahulu.

Walaupun mungkin tuan empunya tidak membuat bantahan, namun itu bukan bererti dia bersetuju memberikan. Mungkin dia malas bergaduh ataupun tidak tahu. Namun perbuatan mengambil daging korban tanpa terlebih dahulu diizinkan oleh empunya, merupakan perbuatan yang haram.

Firman Allah:

ياأَيُّهَا الَّذِينَ آمَنُوا لَا تَأْكُلُوا أَمْوَالَكُمْ بَيْنَكُمْ بِالْبَاطِلِ

(maksudnya) “Wahai mereka yang beriman, jangan kamu makan harta kamu antara kamu dengan cara yang batil (salah)” (Surah al-Nisa: 29).

Ingatlah, dalam hadis riwayat al-Bukhari dan Muslim, seorang yang menyertai misi jihad bersama Rasulullah s.a.w telah dibunuh. Orang ramai mengucapkan tahniah kerana beliau telah mati syahid (martyrdom).

Namun Nabi s.a.w menyebut:

كلا، الذي نَفْسِي بيَدِهِ، إنَّ الشَّمْلَةَ الَّتي أخَذَها يَومَ خَيْبَرَ مِنَ المَغانِمِ، لَمْ تُصِبْها المَقاسِمُ، لَتَشْتَعِلُ عليه نارًا فَلَمّا سَمِعَ ذلكَ النّاسُ جاءَ رَجُلٌ بشِراكٍ – أوْ شِراكَيْنِ – إلى النبيِّ ﷺ، فَقالَ: شِراكٌ مِن نارٍ – أوْ: شِراكانِ مِن نارٍ -.

“Tidak! Sesungguhnya selendang dari harta rampasan perang yang dia ambil pada hari Peperangan Khaibar tanpa pembahagian (yang betul) sedang menyalakan api neraka ke atasnya”. Apabila orangramai mendengar  kenyataan tersebut,  maka seorang lelaki datang membawa seutas  atau dua utas tali (yang diambil tanpa pembahagian yang diizin)  kepada Nabi s. a. w . Baginda bersama: Seutas atau dua utas tali juga  (menyebabkan masuk) dalam neraka.

Bayangkan, jika mengambil seutas tali atau sehelai selendang tanpa pembahagian yang diizinkan, masuk neraka. Walaupun individu itu menyertai jihad bersama Nabi s.a.w. Bagaimanakah jika seketul atau satu kilo atau lebih daging?


Mahu Kulit Cantik, Badan Sihat Tapi Keliru Pilih Multivitamin Yang Sesuai. Ini Panduan Ringkas!

Dengan begitu banyak pilihan yang tersedia, sukar untuk menentukan multivitamin yang paling sesuai untuk anda. Baca panduan ringkas ini untuk mencari pilihan terbaik.

Dirumus untuk menggabungkan pilihan vitamin dan mineral yang dipilih dengan teliti, multivitamin boleh membantu anda memenuhi keperluan nutrien harian yang penting.

Peraturan praktikal yang baik ialah mengambil multivitamin yang sesuai dengan peringkat kehidupan anda, atau yang paling menyokong kesejahteraan atau keperluan khusus. Sebagai contoh, jika anda ingin mengambil multivitamin semasa hamil, terdapat multivitamin khusus untuk menyokong keperluan anda. Ini kerana kehamilan datang dengan keperluan unik mengenai nutrien tertentu, seperti asid folik dan Iodin.

Ia adalah cerita yang serupa untuk peringkat kehidupan dan jantina anda juga. Bukan sahaja lelaki dan wanita sering memerlukan kuantiti nutrien tertentu yang berbeza, keperluan pemakanan seseorang yang menyambut ulang tahun ke-50 mereka akan berbeza dengan keperluan seorang remaja.

Suplemen kalsium yang membekalkan 600 mg kalsium unsur dengan 500 IU vitamin D3 dalam setiap tablet yang mudah ditelan. Vitamin D3 berfungsi untuk menyokong ketumpatan mineral tulang dan membantu penyerapan kalsium. Malah membantu mengekalkan tulang yang sihat dan mengekalkan ketumpatan tulang.

Kalsium juga terlibat dalam pelbagai peranan metabolik. Keperluan kalsium wanita meningkat selepas menopaus kerana tahap estrogen menurun mengakibatkan penyerapan kalsium berkurangan.

Lecithin adalah komponen penting dalam semua sel dalam badan dan membantu dalam metabolisme lemak, membolehkan ia digunakan oleh sel-sel badan. Blackmores Lecithin 1200 berasal daripada kacang soya. Lecithin adalah komponen penting bagi semua sel dalam badan. Tiada tambahan yis, gluten, gandum, derivatif susu, pengawet, perisa tiruan atau pemanis.

Blackmores CoQ10 telah direka khas untuk meningkatkan pengeluaran tenaga. Blackmores menggunakan Coenzyme Q10 berasaskan minyak daripada sumber semula jadi untuk memastikan penyerapan nutrien penting ini secara optimum. Mengandungi ubidecarenone 50mg.

Koenzim Q10 didapati secara semula jadi di dalam badan dan memainkan peranan penting dalam penghasilan tenaga. Oleh itu ia penting untuk kesihatan. Keupayaan badan untuk mensintesis CoQ10 berkurangan dengan usia.

Minyak Ikan Blackmores 1000 adalah sumber semula jadi asid lemak omega-3 marin. Untuk memastikan anda boleh mengambil Blackmores Fish Oil 1000 dengan yakin, Blackmores hanya menggunakan minyak ikan berkualiti tanpa tambahan surfaktan tiruan untuk menyamarkan bau hanyir. Diuji untuk sisa racun perosak. Minyak ikan adalah sumber asid lemak penting omega-3.

Gabungan vitamin kumpulan B yang dirumus khas dan mineral magnesium dan zink untuk membantu memenuhi keperluan harian orang yang sibuk. Formula ini sesuai untuk mereka yang menjalani gaya hidup sibuk dalam dos sehari yang mudah. Beberapa vitamin kumpulan B, seperti asid folik dan vitamin B6, terlibat dalam mengekalkan tubuh yang sihat.

Blackmores Vitamin C 500 adalah makanan tambahan yang membekalkan vitamin C dalam bentuk asid askorbik. Tablet yang mudah ditelan ini sesuai untuk mereka yang memerlukan vitamin C tambahan untuk kesihatan umum dan kesejahteraan badan. Tubuh manusia tidak menghasilkan vitamin C sendiri dan oleh itu ia mesti diperoleh daripada diet kita.

Mengekalkan kesihatan kulit melalui menyokong penghidratan kulit, Blackmores hanya memperoleh minyak terbaik yang ditekan sejuk dan diuji dengan teliti untuk kualiti dan sangat disucikan.

Asid lemak omega-6 yang penting ini hanya boleh dihasilkan dalam badan dalam jumlah yang kecil dan sebahagian besarnya mesti diperoleh daripada diet. Suplemen ini bermanfaat untuk kesihatan dan kesejahteraan wanita.

Tahap GLA yang rendah didapati pada wanita dengan sindrom prahaid (PMS). Penambahan EPO, yang meningkatkan prostaglandin yang dikenali sebagai PGE1, boleh membantu dalam kesihatan dan kesejahteraan wanita.

Menggabungkan zink dengan nutrien utama termasuk magnesium, mangan dan vitamin A dan B6 dalam dos sehari yang mudah. Zink dan vitamin A adalah nutrien penting terutamanya untuk kesihatan dan metabolisme karbohidrat, lemak dan protein. Zink juga merupakan mineral penting untuk kesihatan.

Zink adalah penting untuk kesihatan yang baik kerana ia terdapat dalam setiap sel badan dan terlibat dalam banyak tindak balas enzim. Ia penting dalam metabolisme karbohidrat, lemak dan protein.

Blackmores Multivitamins + Minerals mengandungi vitamin dan mineral penting untuk membekalkan tubuh dan minda anda dengan sokongan nutrisi menyeluruh dan membantu mengekalkan kesihatan setiap hari. Ia membantu menambah diet tidak seimbang dalam dos sehari.

Suplemen harian dengan rangkaian luas vitamin dan mineral boleh menyediakan insurans pemakanan dengan membantu menyediakan pengambilan optimum untuk mengekalkan kesihatan yang baik.

Blackmores Grape Seed Forte 12000 ialah suplemen standard yang menyediakan bersamaan dengan 12 g biji anggur setiap tablet. Biji Anggur ialah sumber semula jadi yang kaya dengan flavonoid dan ekstrak biji anggur ini adalah antioksidan dan oleh itu memberikan perlindungan terhadap kerosakan oleh radikal bebas.

Kebanyakan radikal bebas ini ditangani oleh radikal bebas badan sendiri, pertahanan antioksidan. Beberapa radikal bebas bagaimanapun melarikan diri dari pertahanan ini, dan membahayakan tubuh.

Suplemen pemakanan yang telah dirumus khas untuk menyediakan kumpulan vitamin B-kompleks yang diperlukan untuk penukaran makanan kepada tenaga. Formula ini sesuai untuk orang yang cepat berasa letih.Vitamin kumpulan B memainkan peranan penting dalam metabolisme karbohidrat, protein dan lemak untuk menghasilkan tenaga.


‘Kalau Saya Pakai Baju Melayu, Saya Takkan Jadi Orang Melayu’- Adam Corrie Lee

Pelakon Adam Corrie Lee menegaskan pemakaiannya tidak mengubah dirinya sebagai seorang lelaki yang berbangsa Cina.

Ujarnya, jika dia berpakaian jubah tidak semestinya dia bertukar menjadi orang Arab dan samalah juga ketika dia menyarung baju Melayu bukan bererti dia menjadi orang Melayu.

Saya suka pakai jubah, kurta, baju melayu, t-shirt , kemeja dan juga berkain pelekat. samfoo pakaian bangsa saya pon jarang sekali saya pakai.

kalau saya pakai jubah, saya tak akan jadi orang Arab
kalau saya pakai baju Melayu , saya tak akan jadi orang Melayu
kalau saya pakai kurta , saya tak akan jadi orang India,
kalau saya pakai kemeja, saya tak akan jadi orang barat..
pakaian yang saya pakai tidak mengubah bangsa saya iaitu Cina.

pakaian yang saya pakai tidak melanggar syariat, menutup aurat dan akidah saya sebagai seorang muslim.

Aidilfitri adalah hari kebesaran untuk umat Islam. bukan untuk satu bangsa. .

senyum selalu dan selalu bersangka baik. InsyaAllah hati tenang.


Kehebatan Asid Azelaic Mampu Kembalikan Kulit Yang Kusam Dan Mencegah Jerawat Tumbuh

Ini adalah bahan misteri mengapa sebilangan penjagaan kulit yang hebat membuktikannya lebih penting perlu perhatian anda. Asid Azelaic adalah salah satu ramuan tersebut!

Sebilangan besar penyelidikan telah menunjukkan bahawa asid azelaic dapat mengurangkan penampilan cela kulit, membantu memudarkan bekas jerawat dan perubahan warna lain, memperbaiki permukaan kulit dan memperlihatkan warna kulit yang lebih sekata. Malah sesuai dengan semua jenis kulit, ringkasnya, asid azelaic adalah ramuan yang perlu anda ketahui.

Secara kimia, asid azelaic adalah asid dikarboksilik, jenis asid ini adalah mesra kulit. Ia berfungsi pada kulit sebagai pengelupasan yang lembut yang membantu menghilangkan liang pori dan menghaluskan permukaan kulit. Asid Azelaic juga mengurangkan faktor kulit yang menyebabkan kepekaan dan lebam serta memberikan faedah antioksidan. Dalam satu perkataan, WOW!

Asid Azelaic berasal dari biji-bijian seperti barli, gandum dan rai, tetapi bentuk makmal yang biasanya digunakan dalam produk penjagaan kulit kerana kestabilan dan keberkesanannya.

Sebilangan besar kajian mengenai ramuan ini telah melihat produk topikal hanya dengan preskripsi dengan kepekatan antara 15% dan 20%, tetapi ada faedah luar biasa yang dapat dilihat walaupun pada kepekatan yang lebih rendah.

Asid Azelaic adalah antibakteria yang bermaksud berfungsi untuk membunuh bakteria jerawa, dan tidak seperti banyak asid lain yang melawan jerawat (salisilik, glikolik, dan asid hidroksi alfa), asid azelaic adalah pilihan OTC yang sebenarnya cukup kuat untuk melawan jerawat sista. Asid Azelaic memerangi jerawat dengan menyelam ke dalam liang pori anda dan mengurangkan kandungan asid lemak bebas di kulit. Ini mewujudkan persekitaran kulit yang kurang mesra bakteria jerawat. Terdapat juga bukti bahawa asid azelaic mengganggu fungsi sel normal bakteria jerawat dengan berkesan membunuhnya dari dalam ke luar.

Bagi mereka yang mencari rawatan jerawat yang kuat tetapi tanpa kesan sampingan yang menakutkan, asid azelaic adalah pilihan yang lebih selamat. Dalam perbandingan krim asam azelaic dengan ubat jerawat oral dalam rawatan jerawat yang teruk, para penyelidik mendapati bahawa asid azelaic hampir sama berkesannya dengan isotrentinoin dalam merawat jerawat yang teruk dengan kerengsaan kulit yang jauh lebih sedikit dan tidak ada risiko kecacatan kelahiran.

Asid Azelaic adalah komedolitik yang bermaksud mencegah whiteheads dan bintik hitam yang akan terbentuk. Dengan menjaga pori-pori bersih, whiteheads dan blackhead tidak akan terbentuk daripada kelebihan minyak atau penumpukan sel kulit mati. Asid salisilik dan benzoil peroksida juga merupakan komedolitik.

Asid Azelaic meningkatkan kadar pergantian sel-sel kulit mati dan ketika ia kelihatan keluar dari wajah anda, pori-pori akan jadi lebih bersih. Sebab saintifiknya ialah asid azelaic mempunyai sifat keratolitik seperti ramuan asid salisilat dan benzoil peroksida. Wajah anda, mempunyai liang yang tidak tersumbat dan lebih jelas mencegah jerawat di masa akan datang.

Asid Azelaic meringankan hiperpigmentasi dengan mengurangkan pengeluaran melanin di kawasan hiperaktif iaitu bintik-bintik gelap pada kulit. Asid Azelaic membatasi penciptaan melanin dengan menghalang tirosinase, enzim yang diperlukan untuk pengeluaran melanin di kulit anda. Cara yang baik untuk asid azelaic menghalang enzim dan barisan pengeluaran melanin terhenti. Kurang melanin yang diciptakan adalah yang memudarkan hiperpigmentasi, terutamanya kawasan gelap yang tidak disebabkan oleh cahaya matahari. Secara keseluruhan, rawatan topikal asid azelaic mengurangkan melanin yang memudarkan hiperpigmenasi seperti melasma dan parut jerawat. Malangnya, asid azelaic tidak memudarkan jeragat atau bintik-bintik usia.

Asid Azelaic bersifat anti-radang yang bermaksud mengurangkan kemerahan, sakit dan bengkak dari jerawat, rosacea, atau jenis keradangan lain. Untuk kulit yang berjerawat, asid azelaic menenangkan jerawat dan mencegah jerawat baru berkembang. Bagi mereka yang menghidap rosacea, asid azelaic menenangkan kemerahan dengan melegakan keradangan yang mendasari yang menyebabkan rosacea. Selain itu, asid azelaic lebih ringan daripada agen antibakteria lain, menjadikannya bahan utama untuk mengelupas dan membersihkan liang dengan lembut tanpa merengsakan rosacea atau kulit sensitif secara umum.

Asid Azelaic boleh digunakan sendiri atau dipasangkan dengan bahan penenang dan pencerah lain seperti niacinamide, asid hidroksi atau antioksidan. Umumnya dapat digabungkan dengan produk lain kerana asid azelaic adalah molekul yang stabil. Anda boleh gabungkan asid azelaic dengan pelembap dan pembersih lembut atau pencuci sulfur jika anda mempunyai jerawat atau rosacea.

Menggunakan asid azelaic pada waktu malam, sebagai langkah terakhir dalam rutin penjagaan kulit anda untuk mengelakkannya daripada berlumuran. Gunakan sebagai rawatan tempat untuk kulit yang meradang atau gelap, mencampurkan asid ini, sehingga tidak meninggalkan demarkasi yang tajam. Tunggu sekurang-kurangnya 15 minit sebelum.

Serum Asid Azelaic Asid membantu memperbaiki cela serta bintik-bintik gelap. Formulasi ini menawarkan perlindungan antioksidan, dapat membantu meringankan hiperpigmentasi dan dapat membantu memperbaiki tekstur kulit. Cukup lembut untuk digunakan hingga dua kali sehari dan mengandungi 10 persen asid azelaic untuk membantu mencerahkan kulit anda.

BELI DI SINI:

Menurut pakar, gabungan asid azelaic, niacinamide dan asid salisilik umumnya dianggap selamat untuk wanita hamil dan sedang menyusui. Ia bekerjasama untuk menghasilkan kombinasi anti-radang yang cukup berkesan. Bersama-sama, ketiga-tiga bahan ini mensasarkan jerawat, mengurangkan liang pori, memperbaiki kusam, mengurangkan kemerahan dan mengurangkan penampilan warna dan tekstur kulit yang tidak rata.

BELI DI SINI:

Asid Azelaic bahan lembut ini secara keseluruhan terdapat dalam banyak pelembap tetapi masih merupakan bahan aktif. Anda yang mempunyai kulit yang sensitif, tidak digalakkan menggabungkannya dengan bahan aktif lain. Pelembap gel bukan komedogenik First Aid Beauty untuk kulit yang mudah berjerawat dengan penghidratan sambil mengawal minyak. Ia mempunyai tekstur yang menyegarkan seperti air dan menyerap dengan serta-merta!

BELI DI SINI:

Dalam gel wajah ini, asid azelaic menggabungkan kekuatan dengan dua pengelupasan lembut lain, asid kojik dan asid laktik, untuk membantu meringankan bintik-bintik gelap dan mengurangkan penampilan hiperpigmentasi dengan kerengsaan minimum. Bahkan bagi mereka yang mempunyai kulit sensitive, formula ini digunakan sebagai perawatan spot, jadi oleskan secara langsung ke bintik-bintik matahari, bekas jerawat atau kawasan kulit anda yang gelap oleh melasma setiap hari untuk hasil terbaik.

BELI DI SINI:

Hasil tidak akan nampak dalam semalam. Konsistensi adalah kunci. Anda memerlukan penggunaan topikal yang konsisten selama 6-8 minggu sebelum anda mula melihat peningkatan. Bersabar perkara baik datang kepada mereka yang menunggu. Sekiranya anda tidak melihat peningkatan selepas 90 hari, maka anda dicadangkan untuk mencuba produk asid azelaic yang berbeza atau bahan pencegah jerawat lain seperti adapalene, benzoil peroksida, atau asid salisilik.


Pernah Diuji Santau, Norish Karman Anggap Rezeki & Sakit Penghapus Dosa. Kisah Hijrahnya Cukup Menyentuh Hati!

Nampaknya semakin ramai selebriti yang mengambil keputusan melakukan penghijrahan dengan berhijab. Sebelum ini penyanyi Shima yang menjual semua baju seksinya dan menggantikan jubah labuh serta hijab labuh dalam penampilannya. Dan kini, seorang lagi selebriti popular, Norish Karman juga telah berhijab sepenuhnya. Dia turut berkongsi pengertian sebenar rezeki pada dirinya di laman sosial.

Ku yg Dulu2 seperti ramai mrk2 yg daif lagi degil n naif ,
 Ku sangkakan, rezeki itu bila dapat menghasilkan wang, bila dpt job drama melambak2,
 bila urusan pekerjaan lancar,
 bila banyak duit simpanan, banyak harta ….

Setelah Quran menjadi sahabat ,setelah sejadah menjadi pakaian harian melebihi lima waktu fardhu, setelah menjauhi sgale yg negative berbenruk manusia dan brg dunaiwi ,sambil bergelumang keperitan hidup membesarkan anak2 tanpa bantuan sesiape,sambil menghayati kehidupan miskin luar biase,sambil itu Ku mencari2 apa makna rezeki dalam Islam (sesuai yang tertera dalam alquran dan hadis), ternyata Aku salah besar… Ternyata, Langkah kaki yang dimudahkan untuk hadir ke Majlis Ilmu, itu adalah rezeki

Langkah kaki yang dimudahkan untuk Ku bawa anak2 lelaki ki pergi solat berjamaah di Masjid, adalah rezeki.

Hati yang Allah jaga jauh dari iri, dengki, dan kebencian, adalah rezeki.

Ada sahabat2 yg soleh/solehah dan saling mengingatkan dalam kebaikan, itu juga rezeki…. Saat keadaan hidup susah lagi sukar diatasi malah penuh keterbatasan, itu juga rezeki.

Mungkin jika keadaan sebaliknya, boleh membuat kita kufur, sombong, bahkan lupa diri…. Punya ibu bapa yang selalu sakit adalah rezeki, sepertimana Umi ku yg sakit selalu ,Bapak semakin sakit ia adalah Rezki besar kerana mrk merupakan ladang amal pembuka pintu syurga utk anak2….. Tubuh yang sihat, adalah rezeki. Bahkan saat diuji dengan sakit, malah Ku sering2 dikirim Santau krn kegigihan ku kecekalan ku mencarik rezki utk anak2 justru itu juga bentuk rezeki dari Allah kerana sakit adalah penggugur dosa juga mencurik pahala mrk yg mengirim pd kita…

Dan mungkin ada jutaan bentuk-bentuk rezeki yang kita tidak sedari…krn kita hanya pandang pd zahir…..kita sebok dgn ape manusia bile beri kita ,kita taksub dgn ape dunia hidangkn pd kita…

Justeru yang harus kita waspada adalah ketika hidup kita penuh dengan kemudahan dan kebahagiaan, kaya raya sehingga ramai teman2 disekeliling krn kekayaan juga kebendaaan yg kita ada…padahal begitu banyak hak Allah yang tidak kita tunaikan…

hanya krn kita FIKIR manusia itu brrkuasa…TIDAK sama sekali

@cikmahirahmardy Alhamdulillah semoga istaqamah, kuat mencapi redha Allah.. we always with u

@drshanty3056 Alhamdulilah. You are strong and think positive always!

@daratebuanAlhamdulillah…syukur…

@nrullain_syamimie Alhamdulilah sis @norishkarman Semoga terus istiqamah. InshaALLAH doa yang baik² saja akan terus mengiringimu?? JUMPA DISYURGA ALLAH?? Just be yourself and ignores what people say to u sis. You’re such a strong and patient woman?? SUPERWOMAN??

@yushazahmad Subhannallah Alhamdullillah Allahu Akbar.

@abah_lan Masih cantik

@norhaslini_mamat good to see u dear..Alhamdulillah

Menurut Utusan Online keputusan untuk berhijab bukan didorong untuk menjual tudung atau sebarang promosi, tetapi lebih kepada hadiah sempena hari ulang tahun bapanya, Ustaz Karman Sukarjo pada 23 Februari yang lalu.

Pelakon serba boleh ini telah menemui kekuatan untuk tampil berhijab. Dia berhijab kerana Allah dan bukan seperti sesetegah orang yang bermimpi kematian atau sebab lain.

Menurutnya, ayahnya itu sudah lama menyuruh mereka adik beradik memakai tudung tetapi dia belum bersedia. Dan kini masa yang sesuai untuknya berhijab dan sebagai hadiah dirinya sebagai anak perempuan kepada ayahnya.

Ternyata Norish cukup manis  kala berhijab dan menampakkan sisi jelita pelakon ini yang memiliki kecantikan semulajadi. Dia juga sempat berpesan untuk orang lain di luar sana agar menjadi diri sendiri dan berusaha menjadi yang lebih baik.


Kelebihan Hari Arafah Antaranya Hari Pengampunan Dosa, Pelepasan Azab Api Neraka & Kemegahan Orang Yang Berwukuf Di Arafah

Kemuncak ibadah haji itu merupakan waktu bagi jemaah haji melaksanakan wukuf di Arafah, bermula dari terbenamnya matahari (waktu zuhur) pada tanggal 9 Zulhijjah sehingga terbitnya fajar pada 10 Zulhijah.

Dimaklumkan bahawa hampir semua jemaah dari seluruh dunia telah berada di Tanah Suci Mekah bagi melakukan ibadah haji dengan bersiap sedia untuk berwukuf di Arafah esok.

Wukuf di Arafah adalah rukun haji yang terpenting bagi menentukan sahnya ibadah haji. Tanpa wukuf, ibadah haji akan menjadi sia-sia kerana Rasulullah SAW yang ditanya mengenai ibadah haji bersabda, haji itu adalah Arafah (wukuf di Arafah).

Banyak kelebihan hari Arafah antaranya:

Sepertimana mana telah dikatakan oleh Sayidina Umar bin al-Khattab dan Ibnu Abbas, telah diturunkan nikmat pada dua hari raya iaitu hari Jumaat dan hari Arafah. Diriwayatkan daripada Umar katanya, ”Kedua-duanya bagi kami adalah hari raya.” ( Direkodkan oleh al-Tabari dan tafsirnya.)

Ini dibuktikan dengan hadis daripada Uqbah bin Amir, tetapi ianya hari yang khusus untuk orang yang berwukuf di padang Arafah sahaja. Disyariatkan untuk berpuasa bagi penduduk negeri lain pada pandangan majoriti ulama,sekali pun ada sedikit perselisihan dalam kalangan salaf.

Dikatakan juga sebagaimana yang Allah nyatakan tentang sumpah-Nya dalam al-Quran bahawa Hari Arafah merupakan yang genap (as-Shafa’) dalam surah al-Fajr, manakala yang ganjl (al-Watr) pula adalah Hari Raya Korban. Ia diriwayatkan juga dengan disandarkan kepada Rasulullah SAW daripada Jabir RA. Turut diriwayatkan oleh Imam Ahmad dan al-Nasa’i dalam tafsirnya. Dikatakan ,”Inilah asy-Syahid yang Allah bersumpah dengannya sebagaimana fiman Allah,

وَشَاهِدٍ وَمَشْهُودٍ

Maksudnya :” Dan makhluk-makhluk yang hadir menyaksikan hari itu,serta segala keaadan yang disaksikan.” (Surah al-Buruj: 3)

Dalam kitab al-Musnad daripada Abu Hurairah yang diriwayatkan secara marfu’ dan mawquf:

الشَّاهِدَ يَوْمَ عَرَفَةَ وَالْمَوْعُودَ يَوْمَ الْقِيَامَةَ

Maknanya:”Saksi adalah hari Arafah manakala hari yang dijanjikan itu ialah hari kiamat.”

Riwayat Imam Ahmad (7972) di dalam Musnad,al-Hakim (3915) di dalam al-Mustadrak, al-Baihaqi (5773) di dalam Sunan al-Kubra

Diriwayatkan oleh al-Tirmizi dengan periwayatan secara marfu’. Diriwayatkan juga oleh Ali dengan kata-katanya. Al-Tabarani meriwayatkan hadis daripada Abi Malik al-‘Asya’ri yang diriwayatkan secara marfu’,

الشَّاهِدُ يَوْمَ الْجُمُعَةِ ، وَالْمَشْهُودُ يَوْمَ عَرَفَةَ

Maknanya :”Saksinya ialah hari Jumaat manakala penyaksian ialah hari Arafah.”

Oleh itu, apabila berlaku hari Arafah pada hari Jumaat, maka akan berkumpullah antara saksi dengan penyaksian.

Diriwayatkan juga bahawa ia adalah sebaik-baik hari. Jabir RA meriwayatkan  bahawa Rasulullah SAW bersabda,

أفضلُ الأيام يومُ عرفة

Maksudnya : ”Sebaik-baik hari ialah hari Arafah.

Perkara ini disepakati oleh sebahagian para ulama. Ada juga dalam kalangan mereka yang berpandangan bahawa Hari Raya Korban adalah sebaik-baik hari bersumberkan kepada hadis yang diriwayatkan oleh Abdullah bin Qurth, daripada Nabi SAW, bahawa Baginda telah bersabda,

أَعْظَمَ الأَيَّامِ عِنْدَ اللَّهِ يَوْمُ النَّحْرِ ثُمَّ يَوْمُ الْقَرِّ

Maknanya : ”Hari yang agung di sisi Allah ialah Hari Raya Korban, kemudian hari menetap di Mina iaitu pada hari kesebelas dalam bulan  Zulhijjah.”

Riwayat Ibnu Khuzaimah (2917) di dalam Sohihnya, al-Baihaqi (10538) di dalam Sunan al-Kubra

Telah diriwayatkan juga oleh Imam Ahmad, Abu Daud, al-Nasa’i dan Ibnu Hibban dalam sahihnya dengan lafaznya, ”Sebaik-baik hari.”

Kelebihan hari Arafah menyamai 10 000. Daripada Anas bin Malik, beliau telah berkata , ”Kelebihan hari Arafah menyamai 10 000.” Telah disebutkan dalam kitab kelebihan ‘ Atha’, beliau bahawa berkata,

Ia merupakan haji yang agung pada pandangan para salaf antaranya ialah Umar dan lain-lain, manakala yanag lain tidak menyokong pandangan ini. Mereka berkata, ”Hari haji yang paling agung ialah pada Hari Raya Korban.” Ini diriwayatkan daripada Baginda Nabi Muhammad SAW.

Seperti mana terdapat dalam Sahih Muslim daripada Sayidatina Aisyah, Rasulullah SAW bersabda,

مَا مِنْ يَوْمٍ أَكْثَرَ مِنْ أَنْ يُعْتِقَ اللَّهُ فِيهِ عَبْدًا مِنَ النَّارِ مِنْ يَوْمِ عَرَفَةَ وَإِنَّهُ لَيَدْنُو ثُمَّ يُبَاهِى بِهِمُ الْمَلاَئِكَةَ فَيَقُولُ مَا أَرَادَ هَؤُلاَءِ

Maksudnya : ”Tiada hari yang Allah banyak membebaskan daripada neraka melebihi hari Arafah. Allah mendekati mereka lalu Allah membanggakan mereka kepada para malaikat. Allah berfiman, ‘Apa yang diinginkan oleh mereka?”’ Riwayat Muslim (3354), Ibnu Majah (3014)

Dalam kitab al-Musnad daripada Abdullah bin ‘Amru, Rasulullah SAW bersabda,

إِنَّ اللَّهَ عَزَّ وَجَلَّ يُبَاهِي مَلَائِكَتَهُ عَشِيَّةَ عَرَفَةَ بِأَهْلِ عَرَفَةَ فَيَقُولُ انْظُرُوا إِلَى عِبَادِي أَتَوْنِي شُعْثًا غُبْرًا

Maksudnya: ” Sesungguhnya Allah berbangga dihadapan malaikat bagi mereka yang bermalam di Arafah. Allah berkata, ‘ Lihatlah kamu semua kepada hamba-hamba-Ku, mereka datang berhimpun kepada-Ku dengan keadaan yang berdebu dan kusut .”’ Riwayat Imam Ahmad (7089), al-Tabarani (1504) di dalam Mu’jam al-Kabir

Telah diriwayatkan juga oleh Abu Hurairah bahawa Rasulullah SAW bersabda,

إِنَّ اللَّهَ يُبَاهِي بِأَهْلِ عَرَفَاتٍ مَلاَئِكَةَ أَهْلِ السَّمَاءِ ، فَيَقُولُ : انْظُرُوا إِلَى عِبَادِي هَؤُلاَءِ جَاءُونِي شُعْثًا غُبْرًا.

Maksudnya: ”Sesungguhnya Allah membanggakan ahli-ahli Arafah, dengan berkata, ‘Lihatlah kepada hamba-Ku, mereka telah berhimpun dan berkumpul di hadapan-Ku dalam keadaan berdebu dan kusut.” Riwayat Ibnu Hibban (3852) di dalam Sohihnya

Diriwayatkan lagi daripada hadis Jabir, Rasulullah SAW bersabda,

مَا مِنْ يوْمٍ أَفْضَلُ عِنْدَ اللَّهِ مِنْ يوْمِ عَرَفَةَ يَنْزِلُ اللَّهُ إِلَى السَّمَاءِ الدُّنْيَا فَيُبَاهِي بِأَهْلِ الأَرْضِ أَهْلَ السَّمَاءِ ، فَيَقُولُ : انْظُرُوا إِلَى عِبَادِي شُعْثًا غُبْرًا ضَاحِينَ جَاءُوا مِنْ كُلِّ فَجٍّ عَمِيقٍ يَرْجُونَ رَحْمَتِي ، وَلَمْ يَرَوْا عَذَابِي ، فَلَمْ يُرَ يَوْمٌ أَكْثَرُ عِتْقًا مِنَ النَّارِ مِنْ يوْمِ عَرَفَةَ.

Maksudnya: ”Tiada ada hari yang paling baik di sisi Allah melainkan hari Arafah. Allah turun ke langit dunia dan bermegah-megah dengan penduduk langit untuk penduduk dunia, Lantas berkata,’Lihatlah kepada hamba-Ku, mereka berkumpul di hadapan dengan penuh debu, mereka datang dari semua penjuru yang jauh, mereka mengharapkan rahmat-Ku, dan tidak mengharapkan azab, Maka tidak dilihat hari yang lebih banyak pelepasan daripada api nerak-Ku daripada hari Arafah.”’ Riwayat Ibnu Hibban (3853),Abu Ya’la (2036) di dalam Musnad

Ibnu Mandah meriwayatkan dalam Kitab at-Tauhid dengan lafaznya, ”Apabila tiba hari Arafah, Allah akan turun dari langit ke bumi, maka Dia bermegah-megah dengan malaikat, seraya berkata, ‘Lihatlah kamu kepada hamba-hamba-Ku, mereka datang kepada-Ku dengan berdebu dan dari seluruh penjuru yang jauh, saksikanlah oleh kamu semua (malaikat) kepada mereka, sesungguhnya Aku telah mengampunkan dosa mereka.”

Malaikat berkata, ‘Wahai Tuhanku, si fulan ini berada dalam keadaan yang teruk.’ Allah berkata, ‘Aku telah memberi keampunan kepada mereka. Tiada hari yang kebanyakkan mereka terlepas daripada seksaan api neraka melainkan pada hari Arafah.”  Beliau menyambung, sanadnya bersambung dan statusnya adalah hasan. Kami meriwayatkan dari sudut yang lain dengan sedikit penambahan dalamnya, iaitu,

Saksikanlah kamu wahai hamba-Ku sesungguhnya Aku telah memberi keampunan kepada orang yang membuat baik, dan memaafkan orang yang berbuat jahat.”

Kami meriwayatkannya daripada Ismail bin Rafi’e (perawi lemah), dalamnya terdapat ucapan Anas, Rasulullah SAW bersabda,

فَإِنَّ اللَّهَ يَهْبِطُ إِلَى السَّمَاءِ الدُّنْيَا ، فَيُبَاهِيَ بِكُمُ الْمَلاَئِكَةَ ، يَقُولُ : هَؤُلاَءِ عِبَادِي جَاءُونِي شُعْثًا غُبْرًا مِنْ كُلِّ فَجٍّ عَمِيقٍ ، يَرْجُونَ رَحْمَتِي وَمَغْفِرَتِي ، فَلَوْ كَانَتْ ذُنُوبُكُمْ عَدَدَ الرَّمْلِ ، أَوْ كَزَبَدِ الْبَحْرِ لَغَفَرْتُهَا ، أَفِيضُوا عِبَادِي مَغْفُورًا لَكُمْ ، وَلِمَنْ شَفَعْتُمْ لَهُ

Maksudnya: ”Allah turun ke langit dunia untuk melihat penduduk Arafah, kemudian bermegah-megah dengan kalian di hadapan malaikat, lantas berkata, ‘Mereka semua hamba-Ku, mereka telah datang kepada-Ku dalam keadaan berdebu dari seluruh pelosok yang jauh, mereka mengharapkan keampunan dan rahmat-Ku, jika dosa mereka sebanyak bilangan pasir, Aku akan hapuskan segala dosa mereka, dan Aku beri syafaat kepada mereka.” Rujuk Ithaf al-khiyarah al-al-maharah ( 2540)

Diriwayatkan juga oleh al-Bazzar dalam kitab al-Musnad dengan maknanya, daripada hadis Mujahid daripada Ibnu Umar, Nabi SAW bersbda, ”Tidak aku ketahui sanad yang terbaik melainkan sanad ini.” Telah diriwayatkan oleh al-Tabarani dan lain-lain, daripada hadis Abdullah bin ‘Amru bin Al-‘Ash daripada Nabi SAW secara ringkas.

Kami meriwayatkan dari jalur al-Walid bin Muslim bahawa beliau telah berkata, ”Abu bakar bin Abi Mariam telah memberitahu kepadaku, daripada gurunya, ‘sesungguhnya Nabi SAW bersabda, ”Sesungguhnya Allah telah turun ke langit dunia pada malam Arafah, seraya berjumpa dengan malaikat-Nya dan berkata, ‘Setiap tetamu berhak mendapat hadiah, mereka semua ini adalah tetamu-Ku yang datang penuh berdebu, Aku berikan kepada mereka apa yang mereka mohonkan, dan Aku gantikan apa yang telah mereka infakkan. Apabila tenggelamnya matahari Allah berfirman: Aku mengampuni mereka yang melakukan kejahatan disebabkan mereka yang melakukan kebaikan, dan Aku kurniakan kepada mereka yang melakukan kebaikan apa yang mereka mohon, bergeraklah (Mudzdalifah) dengan nama Tuhan.”

Ibrahim bin Al-Hakam bin Abban telah meriwayatkan, bapaku telah memberitahu, bahawa Farqad telah memberitahu, ”Sesungguhnya pintu langit telah terbuka pada setiap malam sebanyak tiga kali, manakala pada malam Jumaat sebanyak tujuh kali, dan pada malam Arafah sebanyak sembilan kali.” Kami telah meriwayatkan secara marfu’ dan mauquf, daripada jalan Nufai’ bin Abi Daud, daripada Ibnu Umar,

‘Apabila umat Islam berkumpul pada malam Arafah, setiap orang yang di dalam hatinya sebesar zarah daripada iman di beri keampunan,” Di tanya kepadanya, ”yang dimaksudkan di sini khusus bagi yang berada di sini atau umum untuk semua umat Islam?” Aku menjawab, ”Untuk semua umat Islam.”

Imam Malik meriwayatkan dalam kitab al-Muwaththa’ daripada riwayat-riwayat mursal Thalhah bin Ubaidillah bin Kariz bahawa Rasulullah SAW bersabda,

ما رؤيَ الشيطانُ يوما هو فيه أصْغَرُ ، ولا أدْحَرُ ولا أحْقَرُ ، ولا أغْيَظُ منه في يوم عرفة ، وما ذاك إلا لما يرى من تَنَزُّل الرحمة ، وتجاوز الله عن الذُّنوبِ العِظامِ ، إلا ما أُرِيَ يومَ بَدْر ، فإنَّه قَدْ رأى جبريل يَزَعُ الملائكة

Maksudnya: ”Tiada hari syaitan tidak di lihat dirinya paling kerdil, paling jauh, paling hina dan paling marah pada mana-mana hari melainkan pada hari Arafah. Itu hanya kerana ia melihat turunnya rahmat dan Allah mengampunkan segala dosa besar. Itulah kecuali daripada apay ang telah ditunjukkan pada hari Badar.” Ditanya kepadanya, ”Apa yang ditunjukkan kepadanya pada hari Badar?” Baginda bersabda, ”Bukan kah dia melihat Jibrail mengatur barisan pada malikat.” Riwayat Imam Malik (6866) di dalam al-Muwatta’,al-Baihaqi (4069) di dalam Syu’ab al-Iman

Telah diriwayatkan oleh Abu ‘Uthman al-Shabuni disandarkan pada seorang lelaki yang merupakan tawanan di negara Rom, dia berjaya melarikan diri daripada kubu pertahanan, dan beliau telah berkata, ”Aku berjalan pada waktu malam, manakala pada waktu pagi aku bersembunyi. Aku berjalan pada waktu malam yang antara aku dikelilingi bukit dan pokok, tiba-tiba aku perasan seseorang, dia seolah-olah berada dalam kerisauan juga.

Aku melihatnya menunggang unta. Ia menjadikan aku takut, mana mungkin unta ada di negara Rom. Lantas aku berkata, ‘Maha Suci Allah! Di negara Rom, ada penunggang unta, ini sangat aneh.’ Apabila dia melewati ku, lantas aku bertanya, ‘Wahai hamba Allah, siapa kamu?’ Dia menjawab,’jangan kau tanya.’ Aku berkata, ‘aku rasa sangat pelik, maka kau beritahulah aku.’

Dia menjawab juga, ‘jangan kau tanya.’ Aku tidak peduli dan mengasaknya dengan pertanyaan yang sama. Maka dia pun mejawab, ‘Aku ialah iblis, aku datang dari Arafah, Aku bersama mereka pada permulaan sepertiga malam hari ini, dan aku memerhati mereka. Maka turunlah rahmat dan keampunan, dan dikurnuiakan kepada sebahagian mereka dengan hal yang lain. Hal itu menyebabkan aku gelisah, sedih dan sayu.

Sekarang aku menghala ke Konstantinopel. Aku senang mendengar perkara-perkara yang mensyirikan Allah dan dakwaan sesungguhnya bagi-Nya ada anak. ‘Aku berkata,’ Aku berlindung dengan nama Allah daripadamu. ‘Ketika aku menyebut perkataan ini, orang itu ghaib daripada pandanganku.”

Cerita ini dikuatkan dengan hadis oleh Abbas bin  Mirdas sepertimana yang direkodkan oleh Imam Ahmad dan Ibnu Majah dalam doa Nabi SAW untuk orang yang menunaikan ibadah haji yang bermalam di Arafah, kemudian di Muzdalifah.

Doa itu diperkenankan Allah dan Baginda SAW dalam keadaan ketawa telah bersabda,

إِنَّ عَدُوَّ اللَّهِ إِبْلِيسَ لَمَّا عَلِمَ أَنَّ اللَّهَ عَزَّ وَجَلَّ قَدِ اسْتَجَابَ دُعَائِى وَغَفَرَ لأُمَّتِى أَخَذَ التُّرَابَ فَجَعَلَ يَحْثُوهُ عَلَى رَأْسِهِ وَيَدْعُو بِالْوَيْلِ وَالثُّبُورِ فَأَضْحَكَنِى مَا رَأَيْتُ مِنْ جَزَعِ

Maksudnya: ” Sesungguhnya iblis ketika mengetahui bahawa Allah mengampunkan segala dosa umatku dan mengabulkan doaku buat mereka, iblis menaburkan tanah di atas kepalanya, seraya menyerukan kecelakaan dan kemusnahan. Ia membuatkan aku ketawakan syaitan yang dalam kegelisahan itu.” Riwayat Ibnu Majah (3127),al-Baihaqi (9753) di dalam Syu’ab al-Iman

Diriwayatkan daripada Ali bin al-Muwaffaq bahawa dia berada di Arafah untuk menunaikan haji, dan dia melihat di sana ramai manusia,lantas berkata, ”Wahai Tuhanku, sekiranya Engkau tidak menerima haji mereka semua maka aku hadiahkannya dengan hajiku.” Dia bermimpi bahawa Allah berkata kepadanya, ”Wahai anak al-Muwaffaq! Adakah kamu lebih dermawan daripada-Ku? Sesungguhnya Aku mengampunkan orang yang berwukuf di Arafah, dan Aku memberi syafaat kepada setiap seorang daripada mereka yang merangkumi ahli keluarganya, anak-anaknya dan sanak-saudaranya, dan Akulah yang patut kalian bertakwa kepada-Nya dan yang berhak memberi keampunan.”

Ada juga diriwayatkan seumpama ini daripada para ulama yang lain. Oleh itu, sesiapa yang sangat menginginkan pelepasan daripada azab nereka dan pengampunan daripada dosanya di hari Arafah, jagalah perilaku dan ibadah yang membolehkannya memperoleh keampunan tersebut.

Daripada Abu Qatadah bahawasanya Nabi saw bersabda

صِيَامُ يَومِ عرفة أَحْتَسِبُ عَلَى الله أَنْ يُكَفِّرَ السَّنَةَ التي قَبْلَهُ والسنة التي بَعْدَهُ

Maksudnya:” Puasa pada hari Arafah, Aku berharap pada Allah agar dihapuskan dosa yang sebelum dan selepas tahun itu.” Riwayat Muslim (1162)

KESIMPULAN:

Begitulah sebahagian dari daripada kelebihan Hari Arafah yang telah disebutkan oleh Baginda Nabi SAW. Semoga Jemaah Haji pada tahun ini mendapat haji yang mabrur, pulang dengan penuh keinsafan. Bagi yang tidak berkesempatan untuk menunaikan haji pada tahun ini, perbanyakanlah amalan pada hari tersebut. Semoga Allah merahmati dan mengampunkan kita semua.


“Kita Tidak Mungkin Bisa Menjadi Sempurna, Namun Cubalah Jadi Yang Lebih Baik”- Ernie Zakri Kongsi Pendapat Tentang Isu Tampil Sempurna Di Laman Sosial!

Laman sosial hari ini dilihat sebagai sebuah platform yang digunakan untuk pelbagai fungsi juga kepentingan setiap individu. Ada yang menjadikannya sebagai tiket akses untuk menambah kenalan, memajukan perniagaan, mengaut keuntungan dan tidak kurang juga, ada yang menjadikannya sebagai sebuah tempat untuk bercerita, berceloteh dan bergosip.Antara salah satu kelemahan yang wujud apabila menggunakan laman sosial ini apabila ia mudah menyebarkan fitnah, membina minda negatif serta membentuk peribadi seseorang itu menjadi individu yang mudah menilai orang lain, tanpa sebab asbab yang kukuh.

Maka, moleklah sekiranya jika kita menggunakan laman sosial seperti Instagram, Facebook, Twitter juga Tiktok untuk kebaikan diri sendiri dan memberi kebaikan kepada orang lain. Berbicara soal laman sosial, ramai diantara kita yang ingin tampil sempurna sehinggalah memperjudikan diri mereka sendiri.

Oleh disebabkan taksub dengan pujian serta kata-kata positif dari pengguna laman sosial, ada yang sanggup berbelanja beratusan ribu ringgit sehingga berhutang hanya untuk tampil sempurna di laman sosial. Adakah ia berbaloi?

Mengulas lanjut mengenai isu ini, Majalah Hijabista secara eksklusif menemu bual penyanyi bersuara lunak, Ernie Zakri berkaitan isu tampil sempurna di laman sosial.

SEMPURNA DI LAMAN SOSIAL PERSPEKTIF ERNIE ZAKRI

Penyanyi yang baru sahaja melahirkan puteri sulungnya yang diberi nama Nur Khawla Soleha, menyatakan bahawa menjadi sempurna di laman sosial bukanlah perkara yang mudah. Malah, dia menyifatkan sebagai seorang manusia, definisi kesempurnaan itu amat mustahil untuk dicapai, namun ia bukanlah alasan untuk tidak menjadi yang lebih baik dari semalam.

“Menjadi sempurna di laman sosial ini saya kira begitu am dari sudut pengertiannya. Namun, apa yang pasti, kita sebagai manusia biasa pastinya tidak akan pernah lari dari melakukan kesilapan. Oleh itu, kita haruslah berusaha untuk menjadi yang terbaik dalam semua perkara, di semua tempat termasuklah di laman sosial.”

Tambahnya lagi, sebagai pengguna laman sosial yang bijak, kita disarankan untuk menyebarkan nilai-nilai positif supaya dapat membentuk sebuah komuniti yang harmoni dan bertanggungjawab.

“Berbaiklah dengan yang lain dan berilah komen dan kata-kata yang positif. Usah terlalu mudah untuk menghukum di laman sosial sehingga memberi kesan buruk kepada orang sekeliling. Elakkan dari menghujah kata-kata kesat, negatif, memaki-hamun juga mencaci. Kita tidak mungkin bisa menjadi sempurna, namun cubalah jadi yang lebih baik. Sesungguhnya, memberi kebaikan kepada orang lain merupakan sebuah amalan yang mulia dan harus dipraktikkan dalam kehidupan harian kita,” tegas Ernie mengenai isu ini.

Oleh itu, sempena meraikan bulan Ramadan yang mulia ini, ayuh kita jadikan platform laman sosial sebagai sebuah tempat yang bisa menyebarkan nilai-nilai murni dan positif yang bukan menjauhkan kita semua, malah lebih mendekatkan diri kita sebagai hamba-Nya. Semoga penulisan artikel ini memberi pengajaran kepada diri kita untuk sentiasa bijak menggunakan laman sosial pada hari ini!

Bulan ini, Hijabista menghasilkan Majalah Hijabista Edisi Jawi menampilkan Nur Fazura sebagai penghias wajah hadapan. Menariknya, dengan setiap pembelian para pembeli akan menerima dua helai tudung istimewa.


Gadis Ini Kongsi Cara Rawat Maskne, Memang Berkesan! Kulit Wajah Jadi Licin Semula

Kebelakangan ini sejak kita diwajibkan untuk memakai pelitup muka, ramai yang mengeluh apabila terpaksa mengalami masalah jerawat. Keadaan jadi lebih teruk bila seseorang itu perlu memakai pelitup muka sepanjang hari.

Daripada masalah ringan seperti sedikit bintik di muka, masalah maskne semakin serius. Jika tidak dirawat, ia boleh berlarutan hingga menyebabkan tekanan emosi dan parut kekal.

Namun apa yang pasti maskne perlu dirawat dan tidak boleh sembuh sendiri. Penting untuk memilih rawatan dan produk yang sesuai agar masalah maskne dapat diatasi dengan sebaik mungkin.

Bacalah kalau rajin. Aku tengah rajin nak share ilmu skincare yg tak seberapa. Kalau tanya nih, rasanya ramai yang hadap benda nih especially kaum perempuan; jerawat kat kawasan pemakaian pelitup muka. Aku pun tak terkecuali!

Lepas isu nih timbul, barulah beberapa “nasihat” dikeluarkan oleh beauty influencer, penasihat dan penjual skincare. Dermatologist ade ke takde. Lupa nak ambik tahu. Yang penting semua duk listkan step-step nak prevent dan combat jerawat musim covid 19 nih.

Okay, nih pengalaman aku sendiri. Sumpah, aku tak ikut mana-mana nasihat yang aku sebut kat atas. Sebab masa aku kena jerawat nih, aku tak ambik tahu pun pasal ade ke tak orang cakap pasal isu nih, pasal aku sendiri sibuk masa tuh.

Dengan jerawat besar-besar, ada yang sampai bernanah. Aku tak ambik gambar sebab aku dah mention aku sibuk masa tuh. Stress dan sibuk. Ya, stress and sibuk yang pernah tengok story aku tahu kot sebab aku pernah update situ.

APA TIP YG AKU BUAT?
80% sama macam tip yang @helloorganicusa nih bagi. Aku buat semua kecuali guna sulfur, skip make up (aku still pakai bedak nipis kalau keluar) dan guna retinoid. Percaya tak percaya terpulang.

Aku:
Apply BHA (salicylic acid)
Apply benzoyl peroxide
Apply soothing product
Minimizekan pegang2 muka
Pakai mask biru yg org duk kata 3 layer tuh
Never skip sunscreen
Pendekkan skincare rutin

Lama aku struggle nak treat benda dan prevent jerawat nih. Kau bayangkan, start dari kerajaan umumkan PKP sampai kita boleh keluar buat aktiviti harian mcm sekarang nih. Alhamdulillah, berhasil.

Satu benda jugak nak pesan, jangan overthinking pasal maskne nih. Aku treat dalam keadaan aku tak kisah dia nak pergi dan datang balik ke, suka hati dia la. Yang penting, usaha dulu, okay?

Semoga dengan perkongsian ini dapat membantu anda yang mengalami masalah maskne.


Dark Chocolate Boleh Bantu Hilangkan Lemak Pada Leher & Dagu Secara Alami, Mudah & Ringkas!

Lemak pada leher dan dagu memang memalukan! Pasti anda rasa tak yakin bila ambil gambar je nampak double chin. Biasalah orang perempuan, nak nampak kurus je bila dalam gambar walau hakikatnya takdelah kurus mana.

Sebenarnya, anda boleh hilangkan lemak-lemak tersebut tanpa perlu melakukan sebarang pembedahan plastik atau aktiviti sedut lemak. Dengan penggunaan bahan alami je, anda mampu mendapatkan dagu serta leher idaman anda.

1. Mengurut Dagu & Leher
Sebagai permulaan, lakukan urutan pada bahagian bawah dagu dan leher anda. Anda hanya perlu mengurut mengikut arah jam dan kemudian urut mengikut arah berlawanan pula. Setelah selesai mengurut, sambungkan dengan membuka mulut lebar-lebar dan tutup selama beberapa kali. Lemak yang ada pada leher dan dagu pasti berkurang.

2. Minum Air Putih
Minum air putih memang nampak mudah tetapi itulah yang terbaik untuk menyingkirkan lemak pada tubuh. Inilah cara menghilangkan lemak pada leher dan bawah dagu yang paling sederhana dan mudah.

3. Mengunyah Gula Getah
Tanpa anda sedari, mengunyah gula getah mampu membuatkan otot wajah serta leher anda menjadi tegang. Bahkan, leher yang dipenuhi dengan lemak pulak akan semakin berkurang. Sebaiknya, kunyah gula getah yang bebas gula untuk mengelakkan kadar gula dalam tubuh meningkat.

4. Banyakkan Ketawa & Bercakap
Cara menghilangkan lemak paling mudah adalah dengan banyak ketawa dan bercakap. Aktiviti ini dikatakan mampu menegangkan otot leher dan wajah secara automatik. Ketika kulit menegang, secara automatik anda berjaya mengusir lemak yang ada pada leher.

5. Menggunakan Putih Telur
Masker putih telur merupakan satu idea yang bagus dan tepat untuk mengusir lemak pada leher dan dagu. Lakukan masker sendiri di rumah dengan mencampurkan satu sudu makan minyak peppermint, jus lemon dan putih telur. Bahan-bahan ini boleh dicampur dan dioles pada leher dan dagu. Masker ini mampu membantu anda menghiangkan lemak pada leher serta dagu jika anda melakukan rawatan dengan lebih kerap.

6. Manfaat Dark Chocolate
Coklat terutamanya dark chocolate boleh dijadikan masker wajah dan leher. Ia juga boleh digunakan untuk mengurut bahagian leher dan dagu anda. Coklat sangat berkesan dan mampu meningkatkan proses peredaran darah sehingga lemak pun boleh hilang dengan lebih cepat. Kulit leher juga akan tidak akan mudah kendur.

7. Minum Teh Hijau
Bila anda minum teh hijau secara teratur, metabolisme pada tubuh akan meningkat. Secara tidak langsung, pembakaran lemak dalam tubuh akan berlaku dengan lebih sempurna, tidak terkecuali pada bahagian leher. Teh hijau mengandungi antioksidan yang sangat baik untuk membuang racun pada tubuh.


Ini Beberapa Sebab Pentingnya ‘PRIMER’ Untuk Make Up Yang Cantik Dan Tahan Lebih Lama!

Solekan yang cantik dan mulus adalah idaman untuk setiap para gadis dan wanita. Untuk mendapatkan ketahap itu, teknik solekan haruslah dilakukan dengan sempurna.

Namun, bertapa hebat dan terperinci pun solekan itu dibuat jika tidak mempunyai lapisan ‘asas’ yang kena pada kulit, solekan akan tampak lebih bercapuk!

Primer menjadi salah satu produk yang cukup penting untuk mendapatkan solekan asas yang sempurna. Menurut The Health Site, ada terdapat beberapa sebab kenapa perlu gunakan primer sebelum mulakan solekan.

Untuk mengelakkan kulit anda terdedah dengan kotoran dan pori tersumbat, gunakan primer sebagai pelindung. Ini kerana make up yang tebal boleh menyebabkan kerosakan kepada kulit dan merangsang pertumbuhan jerawat.

Menggunakan produk ini boleh membuatkan kulit terlihat lebih mulus dan licin. Tekstur kulit wajah yang agak ‘berlekuk’ juga boleh di sorok menggunakan primer.

Bagi anda yang inginkan solekan lebih lama, primer merupakan rakan baik untuk anda. Produk ini boleh mengekalkan solekan anda walaupun bekerja atau pergi kemana-mana pesta.

Menggunakan hanya foundation akan membuat kulit anda lebih kusam. Adanya primer boleh berikan sedikit efek glowing pada muka anda!

Kulit berminyak menjadi punca utama solekan anda tidak tahan begitu lama. Jadi adanya primer ia boleh bantu untuk tahan solekan di muka dengan lebih lama kerana efek mattifying.

Sumber: The Health Site


Badan Dah Kecil Tapi Lengan Mengeleber Pula, Nah 6 Cara Mudah Nak Tampil Bak Supermodel

Lengan yang berlemak dan mengeleber memang menganggu jika ada pengemar fesyen. Mana tidaknya, semua dah okay tetapi bahagian lengan pula nampak macam Popeye the Sailor . Sesetengah orang simpan lemak berlebihan pada perut, punggung atau pipi.

Itu genetik. Samalah bagi lengan yang berlemak. Kita tidak boleh memaksa badan simpan lemak di mana-mana. Tapi bagaimana untuk kurangkan saiz lengan?

1. Amalkan latihan angkat berat 3 kali seminggu. Gunakan  dumbbell, jika tiada gunakan sahaja angkat je botol berisi air di rumah.

2. Jaga pemakanan. Utamakan sayur-sayuran, buah-buahan, daging, kekacang dan bijirin, makanan rendah karbohidrat, dan makanan berasaskan tenusu.

3. Air sangat penting untuk mengeluarkan toksin dalam badan. Tapi jangan berlebihan. Minum air sebanyak 8 gelas sehari adalah yang paling baik.

4. Aerobik merupakan antara cara yang paling baik untuk menggerakkan keseluruhan tubuh badan anda. Lengan yang kurus juga boleh dicapai dengan latihan ‘windmill’ atau kincir angin.

5. Melakukan boxing dengan menumbuk ‘punching bag’ membantu koordinasi dan keseimbangan badan anda serta boleh membentuk lengan yang cantik.

6. Push-up dapat membantu mendapatkan lengan yang kurus kerana ia boleh membentuk lengan anda dan mengurangkan tisu-tisu lemak di bawah lengan anda.

Sumber: Kevin Zahri


Pernah Diminta Buka Hijab, Wanita Ini Kongsi Pengalaman Berlakon Di Negara Matahari Terbit

Kehidupan di negara asing tidak semudah yang disangkakan. Budaya dan adat tentulah berlainan berbanding dengan negara kita. Ia tentunya memerlukan masa dan kesabaran untuk menyesuaikan diri dengan cara kehidupan di tempat orang.

Bagi seorang hijabi pula, tentunya cabarannya lebih tinggi. Hal ini kerana bukan semua masyarakat di luar negara sudah ‘terbiasa’ dengan kewajipan yang harus dipatuhi oleh setiap wanita Muslimah.

Baca perkongsian Zunita Ramli tentang cabaran seorang hijabi yang tinggal di negara matahari terbit.

“Boleh buka hijab?,” tanya Direktor.

“Maaf, ini agama saya. Saya tak boleh buka,” jawab Kak Nita, sambil tertunduk-tunduk memohon maaf.

Sebenarnya, kebanyakan orang Jepun kurang cakna mengenai Islam. Kurang pendedahan mungkin. Tapi bila dijelaskan sebabnya, mereka faham dan amat hormat pada kita.

Sepanjang beberapa kali berlakon di Jepun ini, Kak Nita memang nyatakan pendirian Kak Nita yang Kak Nita tak akan buka hijab, tak mahu pegang tangan atau bersentuhan dengan lelaki, berpelukan dan sebagainya. Kak

Nita perlu solat bila tiba masanya dah hanya makan makanan halal sahaja. Alhamdulillah mereka respek pada pendirian Kak Nita.

Pernah satu kali, Kak Nita tergelincir atas salji. Sebelah Kak Nita masa tu kru Jepun lelaki. Dia tak tolong Kak Nita pun, tapi terjerit-jerit panggil kru perempuan untuk bantu Kak Nita.

Dah jatuh tergolek dah punnn baru datang orangnya. Lepas tu dia tanya Kak Nita semula, lelaki tak boleh pegang kan? Hmm…Betullah tu.

Berdakwah di bumi asing ini bukan mudah.

Kak Nita bukanlah pendakwah hebat dengan dalil-dalil dari Al-Quran, tetapi tanggungjawab Kak Nita sebagai duta kecil Islam di bumi matahari terbit ini akan Kak Nita jalankan sebaiknya.

Moga bidang lakonan ini menjadi asbab untuk Kak Nita dedahkan pada orang Jepun mengenai solat, hijab dan apa-apa berkaitan Islam.

”Aku pergi ke negara Barat, kudapati disana Islam tapi tidak kulihat Muslim. Sebaliknya, aku pergi ke negara Timur, kudapati di sana Muslim tapi tidak kulihat Islam” – Syeikh Muhammad Abduh –

InshaAllah.

Sumber kredit: Zunita Ramli


Jadi Idola & Inspirasi Buat Hijabi, Gaya Santun DS Siti Nurhaliza Sentiasa Dipuji Netizen

Setiap minggu kedua di bulan Januari penyanyi tersohor negara, Datuk Seri Siti Nurhaliza akan menyambut ulang tahun kelahirannya. Dan tahun ini lebih istimewa kerana sambutan kali ke 40 yang dianggap sebagai permulaan memasuki usia 40-an. Melihat perjalanan beliau dari dulu hingga kini nyata Siti semakin matang dan tampak lebih konfiden, terutama bab berfesyen.

Malah sejak mengenakan hijab pada 2013 pada usia 34 tahun ternyata penampilan Siti lebih cantik dan sangat jelita.

Ibu kepada Siti Aafiyah ini juga turut menjadi idola dan inspirasi buat hijabi di luar sana yang ingin kelihatan cantik dan bergaya.

Ayuh, kita lihat #OOTD Siti Nuhaliza yang memang bijak menggayakan pakaian mengikut kesesuaian majlis dihadiri.


Pakar Kulit Dedah Rahsia Nak Elak Wajah Cepat Tua, Memadai Dengan 3 Langkah Sahaja!

Terdapat tiga produk siang hari yang pakar dermatologi bersumpah apabila ia datang untuk meminimumkan kesan penuaan.

Benar, untuk mencapai kulit terbaik anda secara amnya memerlukan rawatan yang diperibadikan (sebaik-baiknya yang dipilih untuk anda oleh pakar dermatologi), tetapi terdapat formula klasik tertentu yang benar-benar berkesan untuk setiap jenis kulit pada setiap peringkat kehidupan.

Ingat ya, rutin diperkemas yang boleh anda kekalkan secara konsisten adalah lebih baik daripada mana-mana ritual 10 langkah yang diilhamkan oleh aliran TikTok. Anda sentiasa boleh menambah aktif khusus pada bila-bila masa anda memerlukannya, selepas semua.  Di bawah, pakar dermatologi memecah tiga produk yang anda perlu membina rutin penjagaan kulit pagi anda.

Pembersihan adalah salah satu asas kepada mana-mana rutin penjagaan kulit yang baik, dan perlu dilakukan beberapa kali seminggu pada kadar minimum.

Bersihkan wajah dengan sabun lembut.  Adalah penting untuk mengeluarkan sisa produk yang telah anda gunakan pada waktu malam, sama ada pembersih anda datang dalam bentuk bar atau cecair, ia mestilah lembut, dan masukkan asid salisilik jika kulit anda terdedah kepada minyak.

Mencipta penghalang untuk melindungi kulit daripada radikal bebas adalah kunci.  Pakar mencadangkan menggunakan serum yang mengandungi kedua-dua vitamin C dan asid ferulik hasil gabungan kuasa antioksidan dan keupayaan untuk membawa sinaran pada kulit.

Vitamin C pada kepekatan sekitar 12 peratus membantu dengan pigmentasi dan menyokong sintesis kolagen.  Selain menjadikan vitamin C tersebut lebih berkesan, asid ferulik juga akan membantu meningkatkan ketegasan kulit sambil melembapkan dan memberikan kesan anti-radang.  Dan jika kulit anda sangat kering?  Cari formula dengan vitamin E.

Tiada yang lebih bermanfaat dari perspektif anti-penuaan daripada SPF yang hebat.  Anda akan sukar untuk mencari pakar dermatologi yang tidak mengesyorkan memohon sekurang-kurangnya sekali sehari.  Persoalannya ialah: adakah anda perlu menggunakan pelembap biasa juga?  Ia bergantung pada kulit anda.

Sebagai contoh, menggunakan SPF spektrum luas dan bukannya pelembap, sama ada untuk menggunakan krim tambahan bergantung pada perasaan kulitnya setiap pagi.  Jika anda menggunakan pelembap, pastikan anda mencari pelembap yang mengandungi asid hyaluronik atau seramida dan letakkannya selepas serum anda tetapi sebelum SPF.


Jadi Imam Solat Terawih Di Kediaman Keluarga, Neelofa Kongsi Saat Pertama Kali Jatuh Cinta Dengan Suami!

Percintaan antara pelakon, pengacara serta usahawan berjaya, Neelofa bersama suami, Haris Mohd Ismail atau lebih popular dengan panggilan PU Riz sentiasa menjadi tumpuan ramai. Tambahan pula, dengan kehadiran putera sulung mereka, Muhammad Bilal, ramai yang teruja ingin mengetahui tentang perkembangan terkini pasangan romantis ini.

“Sebenarnya, sebelum ini kami pernah bekerjasama beberapa kali. Di rancangan ini juga kami pernah sahaja bertemu. Ketika itu memang tidak dinafikan dia (PU Riz) seorang yang kacak.

Masa bulan puasa ketika Covid-19 tahun 2020, saya ingin mencari imam untuk solat terawih di rumah. Ramai yang tidak lapang ketika itu. Sehinggalah saya terfikir tentang PU Riz kerana pernah bekerjasama dengannya.

Jadi saya panggil dia sajalah. Bila dia pertama kali pergi ke rumah mak, saat itulah saya mula jatuh cinta dengannya,” kongsi Neelofa.

“Jaga bayi bukan benda senang..”

Dalam masa yang sama juga, PU Riz yang kelihatan malu dengan kenyataan Neelofa itu turut berkongsikan tentang perubahan dirinya yang sudah bergelar Abah.

“Untuk menjaga bayi ini bukan benda yang senang. Saya begitu mengagumi para ibu yang boleh menjaga anak setiap masa. Disebabkan itulah, kedudukan ibu amat tinggi dalam agama,” ujar PU Riz.

Neelofa juga turut mengakui bahawa semenjak Muhammad Bilal hadir dalam kehidupan mereka, suaminya menjadi lebih bertanggungjawab dan dia berasa syukur kerana memiliki seorang suami yang sempurna dimatanya.


Cara Menyesuaikan Rejim Penjagaan Kulit Anda Dengan Kitaran Menstruasi

Wanita dengan kitaran haid pasti tidak dapat berpisah. Kitaran haid kita mengatur lebih banyak aspek mengenai kita daripada yang kita fikirkan. Anda mungkin sudah tahu bahawa ia boleh mempengaruhi mood, tetapi tahukah anda bahawa ia juga boleh mempengaruhi kulit anda?

Mudah sekali! Tahap estrogen yang tinggi (hormon wanita) menjadikan kulit anda kelihatan lebih cantik, sementara kekurangan estrogen menyebabkan kelenjar minyak anda menjadi lebih aktif. Dalam satu kitaran, tubuh wanita melalui tahap estrogen yang tinggi dan rendah, dan inilah sebabnya keadaan kulit kita juga berubah. Tidak seperti lelaki yang mungkin berpegang pada rejim yang sama yang sesuai untuknya, wanita perlu lebih berhati-hati dengan membuat sedikit perubahan pada rejim penjagaan kulit bagi menyesuaikan diri dengan perubahan tubuh.

Huraian kitaran haid untuk anda dan mengesyorkan langkah-langkah yang betul yang harus anda ambil untuk memastikan kulit sentiasa dalam keadaan terbaik sepanjang bulan sama ada PMS atau tidak.

Adakah anda menyedari betapa lemah dan letihnya badan pada hari pertama haid? Anda mungkin menganggapnya adalah kerana “kehilangan darah”, tetapi itu benar-benar prostaglandin lipid yang dikeluarkan oleh tubuh dalam tempoh ini yang menyebabkan perasaan ini. Lipid ini bertanggungjawab menyebabkan keradangan dan pembengkakan, dan menjadikan kulit anda kelihatan kusam dan bengkak.

Selain itu, estrogen (hormon wanita) berada pada tahap terendah. Ingatkah kita menyebut bahawa estrogen membuat anda kelihatan berseri dan cantik? Jadi dalam tempoh ini, dengan sedikit estrogen, kulit anda menjadi lebih berminyak dan terdedah kepada jerawat.

Pencuci muka ini mengandungi 5% benzoil peroksida yang dapat mengatasi bakteria penyebab jerawat tanpa menyebabkan kekeringan, kemerahan, gatal, atau terbakar berlebihan. Banyak pengulas mengatakan bahawa mereka dapat melihat perbezaan kulit mereka dalam seminggu pembersihan yang berterusan.

Asid glikolat adalah asid hidroksi alfa yang memberi wajah pengelupasan lembut dengan membersihkan sel-sel kulit mati, pendahulu kepada benjolan jerawat yang menjengkelkan. Pencuci muka ini membungkus bahan aktif, selain ekstrak herba untuk melegakan kulit. Kerana ia membantu menghilangkan lapisan kulit yang mati juga membantu mengurangkan parut yang menjengkelkan.

Toner ini bebas alkohol, paraben dan bebas wangian. Malah engandungi bahan-bahan yang menenangkan seperti ginseng dan lidah buaya untuk menenangkan kulit ketika asid glikolik berkerja menangani masalah minyak.

Selain bebas alkohol dan wangian, toner ini hanya mengandungi tiga bahan untuk memerangi kulit berminyak, dan sesuai untuk mereka yang berada di hujung spektrum sensitif. Toner ini yang sangat serba boleh kerana anda boleh menyemburkannya di wajah anda setelah membersihkannya untuk menyerap minyak dan menganjalkan kulit, tetapi anda juga boleh menyemburkannya untuk kekalkan solekan anda sepanjang hari kerana bahan-bahan yang terkandung seperti air, garam, dan zink sulfat tidak akan menyebabkan kerengsaan.

Krim pelembap ini diformulasi dari ekstrak lidah buaya yang membantu melindungi kulit dengan memberi nutrisi yang mencukupi untuk kulit. Sifat antibakteria yang terdapat di dalam krim ini juga turut membantu untuk mengatasi masalah kulit agar lebih sihat, lembut dan berseri. Kulit akan kelihatan lebih segar dan sempurna dengan beberapa kali penggunaan.

Syahirah menggunakan bahan-bahan semulajadi diimport dari Kepulauan Jeju. Dengan kandungan Tri-Flower Essence iaitu ekstrak Ginseng, Chamomile dan Green Tea, krim ini dapat memberi lembapan dengan hanya sekali sapuan sahaja. Ianya dapat mengurangkan penampilan penuaan seperti kedutan dan garis halus pada kulit wajah. Kulit anda akan kekal anjal dan tampil awet muda selepas memakainya. Krim ini mengurangkan iritasi serta memberi kebaikan antioksida seperti pencerahan kulit.

Gel ini mudah meresap pada kulit dan tekstur juga sangat ringan. Ponds acne gel ni dapat mematikan jerawat secara perlahan-lahan. Produk ini tidak menyebabkan kulit wajah berminyak. Walaupun ponds gel ni tak dapat mematikan jerawat dalam masa sehari/dua hari tetapi ia mampu menghalang dan meredakan pertumbuhan jerawat.

Krim jerawat ‘legend’ ni memang popular sejak dari dahulu lagi! Ada 3 pilihan berbeza mengikut tahap keseriusan jerawat anda. Oxy 5 untuk jerawat biasa, Oxy 10 untuk jerawat degil dan Oxy Cover untuk krim jerawat yang hampir sama dengan warna kulit. Krim Oxy ni mengandungi BENZOYL PEROXIDE yang bertindak untuk merawat dan menghapuskan kuman penyebab jerawat.

Sebelum ovulasi, bergembiralah. Inilah masanya tahap estrogen anda berada di puncaknya. Nampaknya ini adalah cara untuk menjadikan anda cantik sepanjang masa anda paling subur. Kulit kelihatan berseri dan terhidrasi dengan baik malah pengeluaran kolagen meningkat. Kerana kelenjar minyak menjadi kurang aktif, liang pori juga kelihatan lebih kecil. Ini juga merupakan tempoh terbaik untuk mencuba produk penjagaan kulit baru dan mendapatkan rawatan wajah kerana kulit anda kurang sensitif terhadap kegatalan.

Gunakan: Produk yang sesuai dengan keperluan anti-penuaan anda. Kulit anda sedikit kering jadi ini adalah masa yang tepat untuk mensasarkan skincare anti-penuaan kerana banyak produk dalam kategori ini sedikit lebih berminyak dan lebih kaya.

Semua yang anda mahukan dalam pelembap anti-penuaan formula kaya yang secara serentak memperbaiki kerosakan akibat sinar matahari, menghidrat, dan gumpalan  tanpa bahan yang anda cuba elakkan.

Revitalift Triple Power Daily Face Moisturizer adalah MVP penjagaan kulit drugstore. Krim mewah diformulasikan dengan retinol powerhouses, Vitamin C, dan Hyaluronic Acid untuk memberikan hasil anti-penuaan yang serius hanya dalam seminggu.

Sebaliknya, jika anda tidak menyukai rasa krim mata yang berat, cubalah gel ringan ini. Ia mengandungi youth-boosting peptides yang berbeza, ditambah squalane, bahan utama untuk memberikan kelembapan tanpa berat. Terdapat juga kafein untuk mengurangkan lingkaran hitam.

Kulit tipis di kawasan mata sudah lebih mudah terkena kerengsaan dan lebih-lebih lagi jika kulit anda sensitif. Masukkan multi-tasker ini. Ia mendapat poin besar untuk bebas dari wangian, serta memasukkan bahan-bahan menenangkan tertentu seperti bisabolol dan niacinamide.

Nampaknya benar-benar apa yang dikatakan bahawa kulit anda minum dalam penghidratan setelah digunakan dan tetap lembap. Dapat minimumkan garis-garis halus, sekiranya anda memohonnya selalu dan mengubah kulit kering dengan mendalam.

Ini adalah rawatan tebal, hampir seperti gel untuk dipakai pada waktu malam. Ia berfungsi seperti topeng penghidratan dan pelembap yang diserap semalaman. Anda tidak perlu membilasnya. Ringan, tidak berminyak, dan kesan keanjalan kulit pada waktu pagi.

Tahap estrogen anda mula merosot sekali lagi, walaupun tidak akan rendah seperti yang berlaku semasa haid. Untuk mengembalikan kulit yang baik lihat beberapa hari yang lalu, anda mungkin juga ingin mempertimbangkan rawatan wajah selama tempoh ini. Jika tidak, berusaha mengekalkan tahap penghidratan.

Penggunaan: Produk serba lengkap yang menghidrat dan membuat anda berasa selesa.

Ini sangat sesuai untuk mereka yang mempunyai kulit kering, barisan perlindungan pertama menyerap dengan cepat ke dalam kulit dan berfungsi dengan sempurna di bawah alat solek untuk penyediaan dan pengemasan.

Serum kuat ini diperkaya dengan 75% asid hyaluronik untuk membantu kulit sentiasa terhidrat. Asid hyaluronik adalah magnet kelembapan semula jadi yang menarik sehingga 1,000 kali beratnya di dalam air dari kelembapan di atmosfera. Kompleks yang menenangkan mengisi semula kulit yang kering dengan khasiat penting, memberikan cahaya muda, dan melicinkan penampilan garis-garis halus dan tekstur kulit yang kasar.

Seminggu sebelum haid juga dikenali sebagai tempoh anda mengalami PMS. Tubuh anda menyedari bahawa ia tidak hamil dan memicu kulit anda menghasilkan lebih banyak sebum. Estrogen anda merosot lebih jauh sehingga kulit anda berminyak dan rawan jerawat. Ini adalah tempoh ketika anda mengalami gangguan, yang mungkin membuat anda lebih kecewa.

Penggunaan: Produk kawalan minyak yang mengandungi asid salisilat, misalnya, akan membantu mengawal minyak dan pada masa yang sama, mengelupas dengan lembut agar pori tidak tersumbat, blackhead dan jerawat. Namun, perhatikan bahawa anda harus berhati-hati dengan pelindung matahari ketika anda menggunakan produk yang mengandungi asid ini.

Pelindung matahari yang berinovatif baru ini dirumus dengan 5 sistem pertahanan UV untuk spektrum lebih luas dan perlindungan terhadap UVA dan UVB. Selain melindungi kulit daripada matahari, krim ini juga bebas minyak dan anti-penuaan yang membantu menjaga keanjalan kulit serta menggalakkan pertumbuhan kolagen supaya wajah sentiasa bermaya dan anjal. Sifatnya anti-glycation pula membantu mengurangkan penampilan garisan halus, kedutan dan mengekalkan keanjalan kulit. Bukan itu sahaja, produk ini juga membekalkan Resveratol, Vitamin C dan asid Hyaluronik untuk kebaikan pencerahan dan hidrasi.

Sunscreen murah ini beri efek wajah kemasan matte serta mengembalikan tona kulit sekata. Formulanya jenis cecair dan ringan, menyerap dengan pantas ke dalam kulit. Anda perlu membersih dengan pembersih solekan kerana sifatnya yang kalis air dan juga tahan terhadap peluh. Sunscreen ini tidak akan meninggalkan sisa putih pada wajah dan amat sesuai digunakan tanpa solekan. Sesuai dijadikan sebagai asas solekan kerana sifatnya yang matte akan membuatkan solekan anda tidak tampak bercapuk dan ‘cakey’.

Dibuat dari 100% bahan alami, lembaran masker milik brand Amerika ini hadir dalam 4 varian. Bagi pemilik kulit sensitif, boleh cuba St. Ives Soothing Sheet Mask Oatmeal. Seperti namanya, bahan utama dari sheet mask untuk kulit sensitif ini terbuat dari oatmeal yang ditugaskan untuk menenangkan dan melembabkan wajah.

Sheet mask Wardah mempunyai 5, untuk memanjakan kulit sensitif, produk yang terbuat dari ekstrak green tea. Wardah Nature Daily Sheet Mask Green Tea menyejukkan dan mengurangkan kemerahan di wajah. Bahan-bahan alami yang dalam kandungan juga digabungkan dengan micro-particle-essence, supaya manfaatnya meresap terus dan membuat kulit sentiasa lembap.

Sudah tentu anda tidak memerlukan empat set produk penjagaan kulit untuk menampung kitaran anda yang berbeza. Anda masih boleh berpegang pada produk penjagaan kulit yang sesuai. Cukup perhatikan perubahan kulit yang anda alami pada waktu yang berlainan dalam sebulan dan fahami apa yang sedang berlaku. Kemudian, perkenalkan produk untuk memerangi masalah kulit kerana hormon.

Penting untuk mematuhi sekurang-kurangnya tiga produk asas anda. Walaupun kulit terasa berminyak semasa tempoh estrogen rendah, anda masih harus melembapkan. Cukup pilih satu dengan formula yang lebih mengagumkan. Pemahaman tentang bagaimana kesan siklus badan anda pada kulit memberi idea bila anda harus menjadualkan rawatan wajah anda.


Gangguan Personaliti Histrionik Atau HPD, Biasanya Individu Ini Mempunyai Kemahiran Yang Hebat

Gangguan personaliti histrionik (HPD) adalah sebahagian daripada kumpulan gangguan psikologi yang lebih besar, dipanggil gangguan personaliti “Kluster B”. Gangguan dalam kategori ini biasanya dikategorikan sebagai dramatik, emosi, atau tidak menentu.

Tular seorang pembantu pegawai perubatan tampil mengulas berhubung kelakuan Caprice yang dikaitkan gangguan personaliti menjadi perhatian warganet. Namun apa yang ingin dikupas bukan apa yang dialami oleh Azriz Ramli nama sebenar Caprice, Hijabista berminat mengupas apa sebenarnya HPD, mungkin juga anda di luar sana dan ahli keluarga juga menghadapi HPD.

Individu yang mempunyai HPD mempunyai imej mental yang herot tentang diri mereka sendiri. Mereka sering mengasaskan harga diri mereka pada kelulusan individu lain. Ini mewujudkan keperluan untuk diperhatikan. Disebabkan ini, individu yang mempunyai HPD mungkin menggunakan telatah dramatik.

Dalam situasi ini, wanita didiagnosis dengan HPD lebih kerap daripada lelaki. Ini mungkin kerana lelaki melaporkan simptom mereka kurang kerap berbanding wanita.

HPD bukanlah gangguan psikologi yang memusnahkan. Kebanyakan orang yang mempunyai HPD berfungsi dengan jayanya dalam masyarakat dan di tempat kerja. Malah, orang yang mempunyai HPD biasanya mempunyai kemahiran orang yang hebat. Malangnya, mereka sering menggunakan kemahiran ini untuk memanipulasi orang lain.

Menurut kajian, individu yang mengalami gangguan personaliti histrionik mempunyai sekurang-kurangnya lima atau lebih simptom berikut:

Jika anda mempunyai HPD, anda mungkin juga mudah kecewa atau bosan dengan rutin, membuat keputusan terburu-buru sebelum berfikir, atau mengancam untuk membunuh diri untuk mendapatkan perhatian.

Punca sebenar gangguan personaliti histrionik tidak diketahui. Para saintis percaya ia adalah hasil daripada kedua-dua faktor persekitaran dan genetik. Sesetengah keluarga mempunyai sejarah HPD, yang memberi kredit kepada teori bahawa keadaan itu mungkin dijelaskan sebahagiannya oleh genetik.

Sebaliknya, anak-anak ibu bapa dengan HPD mungkin hanya menunjukkan tingkah laku yang mereka pelajari daripada ibu bapa mereka. Mungkin juga kekurangan disiplin atau peneguhan positif tingkah laku dramatik pada zaman kanak-kanak boleh menyebabkan HPD. Seorang kanak-kanak mungkin mempelajari tingkah laku HPD sebagai cara untuk mendapatkan perhatian daripada ibu bapa mereka.

Tiada ujian khusus yang digunakan untuk diagnosis HPD. Jika anda bermasalah dengan gejala ini dan dapatkan rawatan perubatan, pembekal penjagaan utama anda mungkin akan bermula dengan mengambil sejarah perubatan yang lengkap. Mereka mungkin melakukan pemeriksaan fizikal untuk menolak sebarang masalah fizikal yang mungkin menyebabkan gejala anda.

Jika pembekal penjagaan utama anda tidak menemui punca fizikal untuk gejala HPD, mereka mungkin merujuk anda kepada pakar psikiatri. Pakar psikiatri dilatih secara khusus untuk mengenali dan merawat gangguan psikologi. Pakar psikiatri akan dapat menggunakan soalan pakar untuk mendapatkan pandangan yang jelas tentang sejarah tingkah laku anda. Penilaian yang tepat tentang tingkah laku anda akan membantu pembekal penjagaan utama anda mendiagnosis anda.

Walau bagaimanapun, kebanyakan individu yang mengalami keadaan ini tidak percaya mereka memerlukan terapi atau bantuan, menyukarkan diagnosis. Ramai individu yang mempunyai HPD menerima diagnosis selepas mereka menjalani terapi untuk kemurungan atau kebimbangan, biasanya berikutan hubungan yang gagal atau konflik peribadi yang lain.

Terapi tradisional

Rawatan boleh menjadi sukar jika anda mempunyai HPD. Seperti kebanyakan orang yang menghidap HPD, anda mungkin fikir anda tidak memerlukan rawatan, atau anda mungkin mendapati rutin program rawatan tidak menarik. Walau bagaimanapun, terapi dan kadangkala ubat boleh membantu anda mengatasi HPD.

Psikoterapi adalah pilihan rawatan yang paling biasa dan berkesan untuk HPD. Terapi jenis ini melibatkan bercakap dengan ahli terapi tentang perasaan dan pengalaman anda. Perbincangan sedemikian boleh membantu anda dan ahli terapi menentukan alasan di sebalik tindakan dan tingkah laku anda. Ahli terapi mungkin boleh membantu anda belajar bagaimana untuk berhubung dengan orang dengan cara yang positif dan bukannya terus berusaha untuk mendapatkan perhatian daripada mereka.

Ubat

Jika anda mengalami kemurungan atau kebimbangan sebagai sebahagian daripada HPD, pembekal penjagaan utama anda mungkin memberi anda antidepresan atau ubat antikecemasan.

Ramai individu yang menghidap HPD menjalani kehidupan seperti biasa dan boleh bekerja serta menjadi sebahagian daripada masyarakat. Malah, ramai orang yang mempunyai HPD melakukannya dengan baik dalam tetapan kasual. Ramai daripada mereka hanya menghadapi masalah dalam hubungan yang lebih intim. Bergantung pada kes, HPD mungkin menjejaskan keupayaan untuk memegang pekerjaan, mengekalkan perhubungan atau kekal fokus pada matlamat hidup. Ia juga mungkin menyebabkan anda sentiasa mencari pengembaraan, meletakkan anda dalam situasi berisiko.

Anda juga berisiko lebih tinggi untuk mengalami kemurungan jika anda mempunyai HPD. Gangguan ini boleh menjejaskan cara anda mengendalikan kegagalan. Ia juga boleh menyebabkan anda berasa lebih kecewa apabila anda tidak mendapat apa yang anda mahukan. Anda harus berbincang dengan pembekal penjagaan utama anda jika anda mempunyai simptom HPD, terutamanya jika ia mengganggu kehidupan seharian dan kerja anda atau keupayaan anda untuk menjalani kehidupan yang bahagia dan memuaskan.

SUMBER: Healthline


Hanya Makan Nasi Beras Perang, Rahsia Faezah Elai Hilang 13 Kg Ketika Berpantang

Sejak berkahwin dan mempunyai anak, pelakon Faezah Elai kini mengurangkan aktiviti seni dan menumpukan perhatian pada keluarganya. Namun pelakon tinggi lampai ini cukup bijak menjaga penampilannya yang sentiasa ‘gorgeous’ , sopan dan tubuhnya begitu langsing sehingga sekarang.

Lihat sahaja foto-foto yang dimuat turut dalam instagram. Faezah Ela begitu bijak berselfie atau swafoto bersama anak-anak atau teman-temannya. Memang susah untuk mendapatkan tubuh kekal langsing begitu tetapi pelakon cantik ini ada cara tersendiri terutama ketika masih dalam pantang.

Menurut Faezah dalam satu majalah memberitahu dia menjaga badannya ketika masih dalam berpantang 44 hari. Dia mengupah bidan datang ke rumah sepanjang tempoh itu. Bidan inilah yang menjaga makan minum dan kesihatan dirinya.

Menu pantangnya seperti biasa. Sebelah pagi, dia mengambil bijiran dan susu. Tengah hari pula dia mengambil segenggam nasi beras perang bersama sejenis lauk seperti ikan, daging atau ayam berserta sayur. Manakala petang pula dia mengambil dua biji kuih dan kopi panas cair. Menurutnya kopi juga penting untuk meningkatkan metabolisme. Setiap menu yang diberi padanya hanya dalam kuantiti kecil sahaja. Dan kerana penjagaan bidan yang tegas ini menyebabkan dia hilang berat dari 68kg ke 55kg selepas 44 hari berpantang.

Selepas berpantang, pelakon ini akui dia memang jenis kuat makan terutama makan nasi kandar. Jadi dia rajin membuat ulang kaji dan sering melihat instagram Kevin Zahari untuk mendapatkan tip pemakanan. Jadi Faezah mengamalkan diet kalori yang praktikal untuk dibuat. Dia juga tidak suka makan jajan dan makanan manis. Dan Faezah Elai juga tidak makan selepas jam lapan malam.

Dalam usianya sudah 30-an, dia memang begitu menjaga penampilannya terutama ketika berada di khalayak. Dia akui dirinya memang suka berlagak perasan dirinya macam orang muda. Faezah juga tidak suka melaram seperti orang tua atau gaya seperti ‘Mak-mak Datin’

Hijabista menghasilkan Majalah Hijabista Edisi Jawi menampilkan Nur Fazura sebagai penghias wajah hadapan. Menariknya, dengan setiap pembelian para pembeli akan menerima dua helai tudung istimewa.


Kesalahan Menyingkirkan Solekan, Kesannya Wajah Matang Sebelum Usia. Patutlah!

Menyingkirkan solekan pasti bukan bahagian yang paling menggembirakan dari rutin kecantikan anda, terutamanya ketika sudah lewat dan penat. Jika tidak melakukannya kulit wajah anda akan kelihatan matang dari usia.

Cara yang tidak betul akan memberi kesan sampingan pada wajah seperti mengalami penuaan awal usia, jerawat dan kesihatan kulit secara keseluruhan. Untuk lebih memahami bagaimana anda harus menanggalkan solekan dengan betul, lebih baik mengetahui perkara yang tidak sepatutnya anda lakukan terlebih dahulu.

5 kesalahan ini paling mengerikan yang tidak sepatutnya anda lakukan ketika menyingkirkan solekan di wajah.

Pembersih solekan mata bukan sekadar tipu daya pemasaran, formula ini biasanya lebih berat daripada penghilang solek wajah biasa anda. Walaupun ini adalah perkara yang baik jika anda ingin membuang maskara kalis air yang degil, ia dapat menyumbat liang dan mencetuskan pengelupasan ketika digunakan pada kulit anda di sekitar wajah.

Produk tidak tenggelam dengan baik jika kulitnya dicemari kekotoran dan itu termasuk solekan. Pembersih biasa anda mungkin tidak cukup kuat untuk menghilangkan semua solek di wajah dan anda tidak akan mendapat semua kebaikan kulit yang menghidratkan dalam formula yang anda maksudkan selain mencuci seperti asid hyaluronik, ceramides dan lain-lain. Hasilnya, wajah kering dan rengsa dengan sisa solekan.

Kenapa tidak? Bukankah lagi mudah dan cepat? Tisu pembersih menyebabkan kulit menjadi gatal, ia juga tidak melakukan yang terbaik untuk menghilangkan semua solek anda dengan berkesan. Sekiranya anda mempunyai kulit yang sangat berminyak atau rawan jerawat, menggunakan tisu boleh menyebabkan liang pori tersumbat dan jerawat. Tambahan pula mereka yang mempunyai kulit sensitif atau rentan rosacea, beberapa tisu boleh meninggalkan sisa bahan kimia yang menjengkelkan.

Itu tidak bermaksud kulit anda akan memberi kesan sampingan jika memakainya sesekali, anda hanya perlu gunakan dengan berhati-hati atau ikuti pembersihan dua kali.

Ringkasnya, kulit wajah jauh lebih halus daripada kulit badan anda. Ini bermakna semasa menggosok badan dengan loofah pengelupasan, jangan menggunakan tekanan yang sama pada wajah anda. Mengusap wajah dengan pelapik kapas dan tisu pembersih solekan, atau menggosok dengan kuat dengan tangan anda merosakkan dan sama sekali tidak perlu. Luangkan beberapa minit tambahan untuk menghilangkan solekan dengan lembut dalam gerakan bulat dan keringkan dengan tuala kapas lembut. Untuk solekan mata, jangan gosok berulang-ulang kerana boleh mengganggu mata, sebaliknya gunakan gerakan menyapu, angkat sebelum anda mengelap lagi.

Melangkau garis rahang dan jerawat garis rambut? Kesalahan menanggalkan alat solek ini mungkin disalahkan. Sebenarnya, ini adalah salah satu kejadian paling biasa yang berlaku. Walaupun kebanyakkan orang memakai alat solekan di leher dan rahang, tetapi mereka mengabaikannya ketika tiba masanya untuk membersihkan wajah. Kawasan ini sangat penting, terutama leher adalah kawasan yang cenderung menunjukkan tanda-tanda penuaan pramatang.

Apabila anda arif tentang apa yang tak perlu dalam langkah menyingkirkan solekan, barulah mencari pendekatan cara yang betul. Terdapat banyak cara yang boleh anda lakukan, tetapi tidak kira jenis produk yang digunakan, lebih baik mengamalkan pembersihan berganda jika anda memakai alat solek.

Bahagian pertama pembersihan dua kali ganda adalah untuk menghilangkan solek anda. Pilih balsem pembersih yang mampu mencairkan solekann tanpa kesan sampingan yang menyumbat pori dan rasanya hampir terapeutik menggosok ramuan berkrim di wajah anda. Anda juga mempunyai kemewahan melangkau penghilang solek mata, kerana balsem dapat digunakan di sekitar kawasan mata. Walau bagaimanapun, anda juga boleh menggunakan minyak pembersih atau air misel jika anda mahu, kedua-duanya akan menghilangkan solek dengan berkesan.

Mulakan dengan sedikit balsem pembersih di tangan yang bersih dan kering. Setelah memanaskan formula di antara jari anda, urut lembut balsem dengan gerakan bulat. Berhati-hati di sekitar mata anda. Setelah solekan cair, bilas tekstur seperti susu dengan air suam.

Tetapi jangan berhenti di situ! Walaupun baru sahaja membersihkan solekan anda, itu tidak bermakna kulit anda bersih. Selepas membilas semuanya, masuklah untuk pembersihan kedua dengan pembersih biasa anda. Langkah ini memastikan sisa solekan dikeluarkan, serta membersihkan kulit dari kotoran, minyak dan kekotoran lain yang dapat menyumbat liang.

Selepas itu, gunakan kain lap untuk mengeringkan wajah dan meneruskan rutin penjagaan kulit selepas pembersihan. Oh ya, jangan lupa menukar tuala wajah anda setiap dua hingga tiga hari kerana kotoran dan bakteria dapat berkumpul dengan cepat. Selamat mencuba!


Lebih 14k Share, Wanita Ini Kongsi 21 Resipi Rolled Oats Lebih Kenyang Dari Nasi. Sedap!

Ramai yang leka dengan juadah raya, pelbagai makanan berlemak dan berminyak dihidangkan. Lantas diet yang diamalkan ketika bulan puasa hanyalah sia-sia. TEruskan berdiet dengan makanan sihat, hidangan oat boleh sediakan malam hari supaya di siang hari kita berlebihan makan.

Menurutnya penggunaan oat adalah bagi menggantikan nasi dan ia lebih membuatkan kita kenyang. Jadi bagi yang tidak ada selera untuk makan nasi, bolehlah bersahur dengan menu sihat yang dicadangkan ini.

Malah menu dari oat ini juga lebih sihat, bagus untuk jantung, boleg kurangkan berat badan dan juga kolesterol. Cara membuatnya juga mudah dan cepat dan sangat sesuai untuk tak nak makan berat tetapi mahu rasa kenyang.

Salam. Sempena puasa esok, nak kongsi beberapa cadangan resepi untuk menu sahur.

Bahan utama: OAT (Rolled Oat)

Kenapa oat?

– lebih kenyang berbanding nasi

– sesuai untuk sesiapa yang tak selera nak makan nasi ketika sahur

– lebih sihat. Bagus untuk jantung, kurangkan berat dan kolestrol.

– mudah dan cepat

– sesuai untuk sesiapa yang tak nak makan berat tapi nak kenyang

Kenapa rolled oat?

Sebab tekstur rolled oat lebih tebal dan kasar berbanding oat biasa. Jadi, bila direndam dalam air atau dimasak, ianya tidak terlalu lembik dan muak bila dimakan. Lagi satu, rolled oat memang asli tanpa sebarang gula atau bahan tambahan lain. Jadi memang ‘clean’ ye.

Macam mana rupa rolled oat?

Scroll gambar sampai habis

Cara makan:

Boleh dimasak atas api, direndam dalam air panas, dimakan dengan sup/tomyam, dikisar halus sebagai smoothie atau dijadikan overnight oat dan dimakan sejuk.

Bahan-bahan utama:

* Kiwi tak sesuai untuk overnight ya nanti pahit. Nak makan baru letak.

* Buah segar lagi bagus untuk lawas. Buah kering pun beres.

Bahan tambahan (optional);

Nota kaki: Ni saya tunjuk cara versi sihat ya. Kalau anda tak kisah pasal kalori, gula dan sebagainya, terpulanglah nak letak apa dan banyak mana kuantitinya

Tak boleh telan oat? Kembang tekak?

Cuba dulu resepi-resepi ni. Kalau tak boleh telan juga, makanlah roti atau biskut. Tak selera juga? Minum susu dengan kurma je dah.

Semoga Ramadhan kali ini mengajar kita ke arah hidup lebih sihat. Ramadhan kareem everyone. Selamat berpuasa!

Pssst..dah buat nanti share la nak tengok hasilnya

#oatcarafn

1. Overnight Oat Kurma
– kurma 3 biji. Kisar dengan susu dan chia seed.
– gaul dengan rolled oat. Sejukkan.

2. Mango Overnight Oat. Sumpah paling sedap!
– mangga
– chia seed
– flaxseed
– susu
Campur semua. Sejukkan.

3. Banana Mango Overnight Oat
– pisang dilenyekkan (lapisan bawah)
– rolled oat
– chia seed + flaxseed
– mangga
– tabur serbuk kayu manis
Sejukkan.

4. Oat Mango Chia Pudding
– 4 sb chia seed dicampur dengan sedikit susu. Biarkan hingga pekat jadi puding.
– lapiskan dengan mangga, susu dan oat.

5. Oat Dragonfruit Chia Pudding
– cara sama macam oat mango tadi

6. Chocolate Banana Overnight Oat
– kisar sebiji pisang, susu dan serbuk koko
– campurkan rolled oat
– sejukkan

7. Banana Dragonfruit Smoothie
– kisar rolled oat, pisang, dragonfruit dan susu
– tabur ketulan pisang dan kuaci labu

8. Dragonfruit Overnight Oat. Buah ni pun antara yang paling sedap.

9. Mango Overnight Oat
Ni guna mangga jenis lain. Tak ingat apa nama. Masam2 sikit. Chia pudding kat lapisan atas.

10. Mango Overnight oat

11. Red Apple Overnight Oat

12. Banana Overnight Oat

13. Green Apple Overnight Aat With Strawberry Milk

14. Overnight Oat With Mulberry And Blueberry

15. Red Apple Overnight Oat
– ada tambah yogurt
– susu kurma farm fresh

16. Ni versi cepat dan malas haha. Masa nak makan tu buat, takde rendam2 dah. Kena rajin kunyah la sikit ye. Letak strawberi dan bluberi.

17. Ni lagi malas. Takde buah. Campur dengan susu kurma je. Nak panaskan susu tu pun boleh.

18. Ni versi rajin ha. Versi masak ye.
– didihkan air masak.
– masukkan rolled oat.
– dah kembang kejap, masukkan susu.
– lepas tu masukkan epal merah dan kranberi.
– tutup api. Gaul chia seed dan flaxseed.

* ejas sendiri susu nak banyak ke sikit. Kalau tak letak air masak pun takpe.
* epal tu kalau nak masak asing pun boleh. Buat caramelized apple sedap weh.

19. Ni pun versi masak. Letak pisang dan kranberi. Kalau rasa tawar, masa nak makan tu boleh tambah madu.

20. Ni versi smoothie. Boleh campur dengan apa-apa buah.
Yang ni banana latte.
– kisar rolled oat, pisang, susu dan serbuk kopi

21. Untuk sahur 1 Ramadhan esok, kita cuba resepi baru.
Papaya Dragonfruit Overnight Oat
Tak pernah cuba lagi letak betik. Letak buah naga untuk tambah kesedapan. InsyaAllah sedap.
Gambar sebelum letak susu.

Ada macam-macam jenama rolled oat ni. Saya paling suka yang merah tu. Boleh beli di kedai bakery, giant, tesco atau aeon. Pasaraya kecil selalunya tak ada rolled oat. Ada oat kisar yang biasa tu je.

Instant oat tak sesuai untuk resepi overnight oat ya. Nama pun ‘instant’ kan, masa nak makan tu baru bancuh. Jika direndam lama nanti kembang semangkuk jadinya. Takut tekak muak tak boleh telan. Instant oat lebih halus dan lembut, serta dah dicampur dengan pemanis/perasa tambahan.


Nak Rambut Berkepuk, Rawat Kulit Kepala Dahulu. Hanya Dengan Dua Produk!

Walaupun ia adalah masalah yang menjengkelkan yang terasa sukar untuk diatasi, pembentukan kulit kepala boleh menjejaskan kita semua apatah lagi wanita berhijab.

Dan ia mungkin disebabkan oleh sesuatu yang tidak bersalah, seperti terlalu banyak syampu kering. Pembentukan kulit kepala juga boleh disebabkan oleh faktor persekitaran atau minyak berlebihan di kulit kepala. Walau apa pun faktor penyumbangnya, yakinlah ia boleh diperbaiki.

Selalunya mudah untuk melihat dan merasakan pembentukan kulit kepala apabila ia berlaku, tetapi membuangnya tidak selalu semudah itu. Jika anda pernah mempunyai pengalaman mencuci rambut anda, tetapi masih tidak berasa seperti ia benar-benar bersih, pembentukan kulit kepala berkemungkinan penyebabnya.

Amat penting memahami bagaimana pembentukan kulit kepala boleh menyebabkan kerosakan yang lebih serius daripada hari rambut yang teruk. Lindungi kulit kepala dan rambut anda di bawah cuaca panas yang digemari oleh pecinta kecantikan K-Beauty. Hanya dua bahan ini mampu kembalikan kesegaran kulit rambut anda.

AROMATICA Rosemary Scalp Scrub

Dirumus dengan minyak pati rosemary, terkenal dengan sifat anti-radangnya, malahan kehangatan semulajadi rosemary melembutkan pembentukan sel kulit mati untuk pengelupasan yang mudah. Bahan semulajadi yang berkhasiat, rosemary juga berfungsi untuk menyuburkan keadaan kulit kepala yang lemah. Nah mampu meremajakan kulit kepala anda, menggalakkan pertumbuhan rambut yang sihat dan memberikan kelegaan kulit kepala selepas terdedah kepada matahari.

Manakala garam semulajadi dari Tasik Andes kaya dengan mineral dan larut dengan cepat di bawah air. Tambahan pula probiotik dan kafein juga membantu membetulkan ketidakseimbangan kulit kepala dan dexpanthenol membekalkan nutrien kepada akar untuk rambut yang lebih sihat dari akar ke hujung.

AROMATICA Rosemary Root Enhancer

Pengubah permainan baharu untuk rutin rambut anda, dengan mengelupas kulit kepala anda setiap minggu, ia membuka liang tersumbat dan meningkatkan ketahanan rambut. Skrub ini membawanya selangkah lebih jauh dengan pengelupasan lembut menggunakan garam mineral yang diperoleh daripada ramuan Tasik Andes dan BHA.

Persekitaran kulit kepala yang bersih dan seimbang, sesuai untuk kesihatan rambut yang optimum. Melengkapkan skrub kulit kepala ialah Rosemary Root Enhancer tanpa silikon, eliksir rambut ringan yang direka untuk menangani masalah kulit kepala dan banyak lagi. Tekanan setiap hari dan pendedahan matahari boleh menyebabkan kulit kepala panas, yang, jika diabaikan, boleh menyebabkan keguguran rambut.

Dengan 7 Kompleks Vitamin* dan 6 Kompleks Makanan Hitam, Penambah Akar memulihkan keseimbangan dan menggalakkan akar rambut yang lebih sihat untuk rambut yang lebih tebal. Teksturnya yang ringan membolehkan pelbagai kegunaan sepanjang hari tanpa membebankan rambut anda. Kedua-dua Rosemary Scalp Scrub dan Rosemary Root Enhancer direka dengan teliti dengan mengambil kira alam sekitar, selaras dengan falsafah AROMATICA untuk menyelamatkan planet ini sambil menjaga kulit anda. Dibungkus dalam botol yang boleh dikitar semula dan tembus, ia memudahkan kitar semula.

BAGAIMANA NAK GUNA:

Bermula dari bulan Julai, anda boleh mendapatkan Rosemary Scalp Scrub dan Rosemary Root Enhancer dalam AROMATICA Summer Essentials Kit, yang juga termasuk sebotol saiz perjalanan Lavender Ritual aromaterapi dan Minyak Rambut Patchouli. Tersedia tidak lama lagi di Sephora dalam talian dan dalam apl.


Gadis Ini Kongsi Rawatan Cantikkan Kulit Paling Mudah Guna Campuran Kunyit & Bahan Alami Lain

Sebagai seorang wanita kita memang perlu menjaga kecantikan kulit wajah agar tidak kelihatan kusam dan tampil lebih berseri.

Tidak perlu gunakan produk mahal, sebaliknya boleh bertukar kepada cara rawatan alami.

Menggunakan bahan dapur seperti kunyit mampu menjadikan kulit anda lebih halus, mulus dan yang penting ia selamat.

Dia mensarankan penggunaan kunyit ini dicampurkan dengan bahan alami lain dan setiap satu mempunyai fungsi berbeza.

Antaranya menghilangkan jerawat menggunakan campuran kunyit dan yogurt yang dibuat sebagai masker sebelum di sapukan pada wajah.

Ayuh kita baca thread yang ditulisnya hingga mendapat lebih 7 ribu retweet dan 8 ribu butang like.


Pahala Bagai Puasa Setahun, Ini Tarikh Berpuasa Enam Yang Dicadangkan Ustazah Asma Harun

Berpuasa selama enam hari dalam bulan Syawal amatlah digalakkan buat semua umat Islam. Pahala yang bakal diraih dikatakan umpama puasa selama setahun. MasyaAllah, banyak sungguh ganjarannya!

Tidak mahu terlepas meraih pahala, Ustazah Asma Harun ada berkongsikan di laman instagramnya mengenai cadangan tarikh puasa terbaik yang boleh kita lakukan sementara masih berada dalam bulan Syawal ini.

BENARKAH PUASA 6 HARI DI BULAN SYAWAL UMPAMA BERPUASA SELAMA SETAHUN? 🌙

Sahabat sekalian, mari kita kira sama-sama.

• 1 hari berpuasa = 10 ganjaran pahala
• 30 hari berpuasa Ramadan x 10 ganjaran pahala = 300 hari
• 6 hari berpuasa Syawal x 10 ganjaran pahala = 60 hari
• MAKA, 300 hari + 60 hari = 360 hari
• 1 tahun = 365 hari

Tetapi, mengapa 1 hari berpuasa = 10 ganjaran pahala?

Jika kita telusuri firman Allah SWT bahawa setiap kebaikan yang dilakukan oleh seseorang, maka dia akan mendapat 10 ganjaran pahala.

Allah SWT berfirman:

مَن جَاءَ بِالْحَسَنَةِ فَلَهُ عَشْرُ أَمْثَالِهَا

Maksudnya: “Sesiapa yang melakukan suatu kebaikan maka baginya sepuluh ganjaran pahala.”
(Surah al-An’am: 160)

Subhanallah. Sayang sungguh Allah SWT kepada kita.

Maka, benarlah sepertimana dalam hadis Nabi Muhammad SAW yang menyatakan bahawa seseorang akan mendapat pahala seolah-olah berpuasa selama setahun apabila dia meneruskan puasa enam hari pada bulan Syawal setelah berpuasa di bulan Ramadan.

Nabi Muhammad SAW bersabda:

مَنْ صَامَ رَمَضَانَ ثُمَّ أَتْبَعَهُ سِتًّا مِنْ شَوَّالٍ كَانَ كَصِيَامِ الدَّهْرِ

Maksudnya: “Sesiapa yang berpuasa Ramadan kemudian meneruskan dengan enam hari di bulan Syawal, maka dia seperti berpuasa selama setahun.”
(HR Muslim, hadis sahih)

Sahabat,
Dalam kesempatan bulan Syawal yang mulia ini, mari kita berlumba-lumba melaksanakan ibadah puasa sunat 6 Syawal sepertimana yang disarankan oleh Nabi Muhammad SAW.

ANTARA TARIKH CADANGAN PUASA ENAM:

1. 20 Mei 2021 bersamaan 8 Syawal (Khamis)
2. 24 Mei 2021 bersamaan 12 Syawal (Isnin)
3. 25 Mei 2021 bersamaan 13 Syawal (Hari Putih)
4. 26 Mei 2021 bersamaan 14 Syawal (Hari Putih)
5. 27 Mei 2021 bersamaan 15 Syawal (Hari Putih + Khamis)
6. 31 Mei 2021 bersamaan 19 Syawal (Isnin)

Berhimpunnya tiga fadilat (kelebihan) pada tarikh-tarikh tersebut, iaitu:

1. Puasa 6 syawal
2. Puasa Isnin Khamis
3. Puasa Hari Putih

Walau bagaimanapun, puasa enam boleh dilaksanakan pada bila-bila masa di bulan Syawal melainkan 1 Syawal, dan tarikh-tarikh ini hanya sekadar cadangan sahaja.

Hebat sungguh ganjaran yang Allah berikan buat hambaNya ini. Oleh itu, marilah sama-sama kita merebut pahala ini dengan melakukan puasa enam. Kalau tidak sekarang, bila lagi bukan?